Pekerja Positif Covid-19 Boleh Claim Skim Bencana Pekerjaan PERKESO, Ini Cara & Syaratnya…

SKIM BENCANA PEKERJAAN PERKESO COVID 19: Tuntutan Faedah / Pampasan Akibat Jangkitan Covid-19 PERKESO
Untuk makluman, pekerja yang disahkan positif covid-19 di tempat kerja atau Person Under Investigation (PUI) disabitkan terbit daripada dan disebabkan oleh pekerjaan dan menjalani tempoh kuarantin boleh membuat permohonan tuntutan Faedah Hilang Upaya Sementara (HUS) melalui majikan.

PERKESO juga menubuhkan badan bertindak khas untuk menyiasat tuntutan di bawah skim berkenaan bagi mempercepatkan urusan bayaran kepada mereka yang terbabit.
Ramai yang telah berjaya membuat tuntutan / claim PERKESO disebabkan positif COVID 19. Jika anda masih belum membuat tuntutan, sila rujuk maklumat lanjut di bawah untuk mengetahui syarat dan cara claim PERKESO.

Baca juga: Kenapa Ujian RTK-AG Kejap Positif Kejap Negatif? Ini Cara Betul Baca Keputusan

Apakah Skim Bencana Pekerjaan PERKESO COVID-19?

Pencarum PERKESO yang dijangkiti COVID-19 akibat/terbit dari aktiviti pekerjaan layak dilindungi di bawah Skim Bencana Pekerjaan yang menyediakan faedah berikut :
-Faedah Perubatan
-Faedah Hilang Upaya Sementara
-Faedah Hilang Upaya Kekal
-Elaun Layanan Sentiasa
-Kemudahan Pemulihan
-Faedah Orang Tanggungan
-Faedah Pengurusan Mayat
-Faedah Pendidikan
Bagi pencarum PERKESO yang dijangkiti COVID-19 bukan berpunca dari pekerjaannya dan telah menyebabkan keuzuran yang berkekalan dan tidak berupaya bekerja semula termasuk kematian, perlindungan disediakan di bawah Skim Keilatan yang meliputi faedah berikut:
-Pencen Ilat
-Bantuan Ilat
-Elaun Layanan Sentiasa
-Kemudahan Pemulihan
-Pencen Penakat
-Faedah Pengurusan Mayat
-Faedah Pendidikan

Apa syarat bagi membuat claim PERKESO akibat jangkitan COVID-19?

-Masih bekerja.
-Masih aktif sebagai pencarum Socso.
-Dijangkiti Covid-19 di tempat kerja.
*Jika tidak dijangkiti di tempat kerja, anda masih boleh buat tuntutan jika melibatkan keuzuran kekal @ kehilangan upaya sementara @ kematian.
Kadar Bayaran / Faedah Yang Akan Diterima
Bagi pencarum yang dijangkiti COVID-19 di tempat kerja, mereka layak mendapat faedah daripada PERKESO manakala bagi kes membabitkan kematian, pencarum yang berusia kurang 60 tahun layak untuk faedah walaupun jangkitan bukan di tempat kerja.
Macam mana nak tahu berapa pampasan yang kita layak terima? Ini perkiraannya :
( 80% Purata gaji ÷ 30 hari ) x Jumlah hari dirawat / kuarantin)
Cara Buat Tuntutan (Claim) Jika Positif COVID 19

Menjadi tanggungjawab Majikan untuk melaporkan kemalangan tersebut kepada PERKESO dengan kadar segera iaitu mengemukakan permohonan melalui Borang 34.
Cara permohonan untuk menuntut faedah PERKESO bagi kes COVID-19 adalah sama seperti tuntutan bagi kemalangan semasa bekerja iaitu dengan melengkapkan Borang 34 (Borang Butiran Notis dan Tuntutan Faedah). Permohonan boleh dibuat secara manual dan dikemukakan kepada pejabat PERKESO berhampiran.

Majikan boleh mengemukakan permohonan secara dalam talian menerusi Portal Permohonan Faedah di pautan https://faedah.perkeso.gov.my dengan log masuk menggunakan nama pengguna (username) dan kata laluan (password) yang sama bagi Portal ASSIST. Permohonan yang telah lengkap perlu dihantar ke Pejabat PERKESO yang berhampiran untuk siasatan lanjut dari pegawai.
Berikut adalah dokumen yang diperlukan untuk membuat permohonan:
-Borang Butiran Notis dan Tuntutan Faedah – Borang 34 https://www.perkeso.gov.my/…/Bor…/borang34/Borang_34.pdf
-Salinan kad pengenalan
-Sijil Cuti Sakit Asal
-Salinan rekod kedatangan / Kad perakam waktu bulan kemalangan yang disahkan oleh majikan atau surat pengesahan majikan (jika tidak mengamalkan rekod kedatangan / sistem kad perakam waktu).
-Laporan Pengesahan Positif Covid-19
-Slip gaji 6 bulan sebelum kemalangan
-Salinan muka hadapan buku akaun bank/ penyata akaun simpanan
-MC kalau tiada, surat kuarantin dari KKM pun boleh
-Isi Ruang Penyakit Khidmat
TAMBAHAN: Majikan perlu buat sedikit kronologi jangkitan di tempat kerja (Contoh : Siapa yang kena dahulu dan apa tindakan majikan apabila pekerja terkena jangkitan)
Tempoh Proses Tuntutan Skim Bencana Pekerjaan PERKESO Covid 19
Permohonan pencarum dijangkiti wabak itu semasa bertugas akan diproses secepat mungkin dan tempoh maksimum diambil Perkeso selama 45 hari daripada hari kes diterima.
Maklumat Lanjut: Untuk maklumat dan info lanjut tentang Skim Bencana Pekerjaan COVID-19 PERKESO, sila rujuk laman web rasmi PERKESO di pautan berikut: https://www.perkeso.gov.my/tuntutan-faedah-berkaitan-covid-19.html
Sumber: PERKESO


Cara Untuk Anda Claim PERKESO Jika Berlaku Kemalangan Ketika Ke Tempat Kerja

Bukan semua dalam kalangan kita yang bekerja mempunyai kediaman yang berdekatan dengan lokasi tempat kerja. Malah ada yang perlu berulang alik dari kediaman ke tempat kerja yang mengambil masa berjam-jam untuk sampai. Sudah pasti, setiap hari risiko untuk kemalangan itu ada walaupun diminta untuk dijauhkan. Tetapi, katanya kalau berlaku kemalangan ke tempat kerja, anda boleh claim PERKESO?
Jadi, berikut merupakan cara untuk anda claim PERKESO sekiranya berlaku kemalangan ketika dalam perjalanan ke tempat kerja. Namun, disarankan untuk lebih berhati-hati ya..

Baca juga: Senarai Lebuh Raya Yang Terima Bayar Tol Guna Kad Debit & Kad Kredit September Ini
CARA CLAIM PERKESO KALAU KEMALANGAN DALAM PERJALANAN KE TEMPAT KERJA

Skim Bencana Pekerjaan memberi perlindungan kepada pekerja yang mengalami kemalangan atau suatu penyakit khidmat yang berpunca atau terbit daripada pekerjaannya. Perlindungan di bawah skim ini meliputi kemalangan berikut:

1.Kemalangan Semasa Menjalankan Pekerjaan
-Kemalangan yang ditimpa ketika berada di tempat kerja atau sedang menjalankan urusan kerja.
2.Kemalangan Semasa Kecemasan
-Kemalangan yang berlaku semasa pekerja berada dalam atau berdekatan dengan mana-mana premis tempat bekerjanya bagi tujuan menyelamatkan, membantu atau melindungi orang yang mendapat bencana atau bahaya semasa kecemasan.
3.Kemalangan Semasa Dalam Perjalanan
-Mengikut laluan di antara tempat kediamannya atau tempat tinggalnya dengan tempat kerjanya
-Dibuat bagi apa-apa sebab yang secara langsung berkaitan dengan penggajiannya
-Di antara tempat kerjanya dengan tempat pergi makan dalam masa rehat yang dibenarkan
4.Penyakit Khidmat
Penyakit yang berpunca atau terbit daripada pekerjaan sebagaimana yang disenaraikan di Jadual Kelima, Akta Keselamatan Sosial Pekerja 1969.
Contoh Penyakit Khidmat:
-Hilang pendengaran disebabkan oleh paras tekanan bunyi tinggi yang berterusan
-Penyakit asma disebabkan oleh pekerjaan yang melibatkan pendedahan berterusan kepada sedutan habuk atau bahan kimia yang merbahaya dan sebagainya
Jika berlaku kemalangan, selepas kemalangan tersebut anda kena:
1) Buat report polis
2) Dapatkan rawatan dekat hospital/klinik, simpan resit untuk claim SOCSO & photostat sekali untuk reference HR
3) Sketch peta (by hand/guna google map) untuk tunjuk tempat accident, area kerja & etc
Document yang anda kena pass dekat HR untuk completekan claim SOCSO:

1) Salinan IC
2) Bank statement. Sebab PERKESO nak verify korang punya nama, bank & no acc
3) Report polis yang korang dah buat
4) Claim resit rawatan, salinan asal
5) Isi borang ‘Laporan Kemalangan’
*Semua borang dan permohonan anda boleh dapatkan di laman web PERKESO ini ya!
Sumber: Twitter @anisssurayaaa, PERKESO


Club Med Cherating – Sesuai Untuk Percutian Keluarga!

Club Med Cherating atau lebih dikenali dengan nama Eco-Nature Resort di Cherating yang sangat terkenal dengan keindahan alam semulajadi dan juga pelbagai khazanah alam. Untuk pertama kali sampai di sana, boleh di katakan sangat teruja sebab kami disambut meriah oleh staff-staff Club Med yang dikenali sebagai GO Club Med. Sepanjang perjalanan dan berada di sana, senyuman dari GO Club Med tidak lekang apabila bertemu. Sangat menyeronokkan dan senang. Lagi lagi jumpa GO mat saleh hensem. Haha
Club Med Cherating Beach View

Club Med Cherating mementingkan Eco-Friendly dan kebanyakkan kenderaan yang digunakan untuk membawa pelancong hanya menggunakan biodiesel. Sepanjang saya berada di sana, apa yang saya nampak mereka hanya berbasikal untuk bergerak di seluruh kawasan.
Bagi mereka yang ingin bercuti berbulan madu, atau bersama keluarga dan rakan-rakan, Club Med Cherating merupakan tempat yang sangat sesuai kerana mempunyai pemandangan pantai yang cantik di tambah lagi dengan kawasan sekeliling yang hijau. Memang betul betul Kampong Style, apabila di tambah dengan seni bina kayu yang cantik untuk seluruh Chalet. Sangat cantik!..

Club Med Cherating Villa View

Terdapat tiga jenis bilik di Club Med Cherating iaitu, Suite Room (sesuai untuk bulan madu), Delux Room dan Superior Room. Semua bilik di reka mengikut “Europe style” dimana bilik mandi dan bilik air di asingkan. Setiap bilik lengkap dengan semua kemudahan seperti iron dan television. So no need to worry. Paling best, semua bilik mengadap ke pantai. Bangun pagi boleh tengok sunrise depan mata. Kalau ambil suite honeymoon, dekat koridor ada pembaringan. Boleh mengadap laut bersama tersayang melalui suite sendiri.
Selain itu, kalau anda bercuti untuk bulan madu atau ingin berduaan dengan pasangan, Zen Space yang mempunyai Quiet Pool yang terbuka sangat sesuai untuk anda dan pasangan. Anda boleh mandi pool sambil menikmati keindahan pantai. Untuk pengetahuan, Zen Space adalah kawasan khas untuk orang dewasa sahaja. Kanak kanak dilarang masuk. No entry. Kalau ada anak kecil boleh tinggalkan di Baby Club.. Saya akan ceritakan mengenai Baby Club kejap je lagi.. Scroll down ye..
Quite Pool di Zen Space Club Med Cherating.. Cantikkan? Sempat mandi disana. Sangat sejuk air nya
Di sekitar kawasan Zen Space terdapat satu restoran yang dinamakan Rembulan Restoran. Sesuai bagi mereka yang ingin nikmati makan malam yang romantik. Bab kenderaan ke sana jangan risau sebab ia disediakan bermula 7 malam. Terbaru dari Club Med Cherating, bagi mereka yang meminati makanan berasaskan Mee, Noodle Bar akan di buka tidak lama lagi dengan konsep makanan Asia. Yummylicious..!
Baby Club. Ini yang saya nak cerita bagi mereka yang ingin bercuti bersama keluarga dan mempunyai anak kecil. Club Med baru memperkenalkan Baby Club sebagai tempat jagaan kanak-kanak mengikut umur bagi memudahkan ibu bapa menikmati percutian.  GO Club Med akan melayan anak-anak anda di Baby Club. Saya sempat lihat GO Club Med menceriakan kanak-kanak dengan nyanyian. Sangat santai dan menarik. Pasti anak-anak gembira dengan layanan yang diberikan.
Sebagai memenuhi tema Eco-Friendly, aktiviti team building dan aktiviti lasak turut terdapat di Club Med. Bagi mereka yang sukakan alam semula jadi, boleh sertai Jungle Walking untuk terokai hutan terdekat dan bagi mereka yang gemar aktiviti lasak,  adventures nature seperti three top challenge, rock climbing, jumping dan juga memanah sedia menanti  untuk diterokai kehebatannya.
Three Top Challenge
Rock Climbing Club Med Cherating.. Berjaya sampai ke atas. Tapi ini easy punya.. kata Jake..hehe
Bila dah penat dengan aktiviti oudoor, releasekan diri disebelah malam dengan berhibur. Di Club Med Cherating, mereka menyerikan malam anda  dengan GO Show yang di adakan pada setiap malam. Dipersembahkan sendiri oleh GO Club Med dengan persembahan menarik seperti Michael Jackson Show dan juga Funny Variety Show.
GO Night Show
Bagi anda yang ingin bercuti di Club Med Cherating dan merakam detik bulan madu terindah, boleh ke laman web  Club Med Cherating iaitu di http://www.clubmed.com.my/ dan boleh terus membuat tempahan. Ditambah lagi kemudahan untuk pelancong, anda boleh terus menempah pengangkutan untuk ke Club Med Cherating.
Dan jangan lupa, be prepared with SunBlock.. hehe
“The best treasure is the best Memory” – Club Med


CNN Senaraikan Penang Asam Laksa Di Tangga Ke-7 Makanan Terbaik Dunia, Power!

Sebut sahaja negara Malaysia, sudah pasti ramai yang membayangkan kepelbagaian kaum dan etnik. Bila sudah terdiri dari pelbagai kaum dan etnik, sudah pasti banyak juga jenis makanan enak yang anda boleh dapati bukan? Sebut sahaja makanan dari negara mana semuanya berada di hujung jari sahaja dan paling penting adalah makanan tradisi dari negara Malaysia sendiri pun sudah mendapat tempat di persada antarabangsa!
ASAM LAKSA PENANG DI TANGGA KETUJUH TERBAIK DUNIA!

Baru-baru ini, CNN telah mengemaskini data mereka dan menyenaraikan antara 50 makanan terbaik dunia. Apa yang lebih membanggakan adalah di dalam 50 senarai makanan tersebut, Penang Asam Laksa berada di tangga ke-7 dan mengalahkan makanan popular seperti Tom Yum dan Aiskrim!
Sekarang, untuk benar-benar menghargai hidangan ini, mari kita pelajari sedikit tentang apa yang ada di sebalik hidangan ikonik ini. Walaupun asal usul hidangan ini tidak diketahui, menurut Taste Atlas, ia berasal dari kawasan pesisir Malaysia dalam kalangan nelayan tempatan yang membuat hidangan dari bahan yang sedia ada.

Dikategorikan sebagai sup pedas yang khas dibuat dengan ikan makarel atau sardin dan ciri utama utamanya ialah asam atau asam jawa yang memberikan rasa masam kepada sup. Bahan-bahan lain yang memberikan asam laksa Pulau Pinang rasa unik adalah termasuk serai, lengkuas (lengkuas) dan cili.
MAKANAN APA YANG BERADA DI TANGGA PERTAMA?

Sekiranya anda tertanya-tanya juadah apakah yang meraih tempat pertama yang didambakan dalam senarai, itu adalah Massaman Kari dari Thailand. Walaupun agak jarang namanya disebut dan diketahui ramai, CNN menyebutnya sebagai “raja kari”!

Kari ini dipopularkan oleh masyarakat Muslim Thailand yang kebanyakannya membuat kari ini dengan ayam. Rasa kari massaman (nam phrik kaeng matsaman) berasal dari rempah-rempah yang tidak sering digunakan dalam kari Thai lain. Patutlah memang unik juadah ini dan berada di tangga pertama.
Berikut merupakan antara TOP 10 makanan terbaik dunia yang telah disenaraikan:
1. Massaman curry, Thailand
2.Neapolitan pizza, Italy
3.Chocolate, Mexico
4.Sushi, Japan
5.Peking duck, China
6.Hamburger, Germany
7.Penang assam laksa, Malaysia
8.Tom yum goong, Thailand
9.Ice cream, global
10.Chicken muamba, Gabon
*Mungkin selepas ini makanan Malaysia yang lain seperti Rendang dan Char Koey Teow pula boleh masuk dalam senarai kan?
Sumber: Prestige Online


Hati-Hati Kalau Anak Tengok Cocomelon, Rupanya Ada ‘Sisi Gelap’!

Kalau anda perasan, bila di kedai makan pasti kebanyakan ibu bapa akan memberikan gajet kepada anak dan membuka kartun untuk ‘melalaikan’ mereka supaya tidak menganggu orang sekitar. Antara kartun popular dalam kalangan kanak-kanak adalah Cocomelon. Rancangan kartun itu boleh dikatakan semua kanak-kanak kenal dan pernah menontonnya.
Tidak dinafikan ada rancangan yang memberi imput positif namun ada juga yang sebaliknya seperti perkongsian Hamster Society Singapore di laman Instagram di mana rancangan Cocomelon tidak sesuai ditonton oleh anak kerana mengajar sesuatu yang salah. Bahaya tu!

Baca juga: Anak Cepat Pandai Kalau Guna 5 Bahan Ini, Bantu Perkembangan Otak Si Kecil!
COCOMELON TAK ELOK, RUPANYA ADA SISI GELAP

Menerusi hantaran tersebut, video ‘Class Pet Song’ perlu dielakkan kerana mengajar cara penjagaan hamster yang salah. Dalam video itu, hamster yang diberi nama Jellybean tinggal di dalam sangkar kecil dan tidak sesuai untuk dirinya. Kehidupan sebenar seekor hamster, mereka memerlukan rumah besar dan selesa untuk meneruskan hidup seperti biasa.

Selain itu, dalam adegan lain ada menyatakan bahawa hamster akan mencicit sekiranya dia gembira. Walau bagaimanapun, hamster mencicit apabila dia dalam kesakitan, gelisah, atau tertekan.

Dalam video itu juga dapat dilihat Jellybean diberikan biskut sebagai makanan. Itu sebenarnya tidak betul kerana hamster memerlukan campuran biji benih untuk memenuhi keperluan pemakanan mereka.

Hamster tidak boleh diletakkan di dalam bola kerana akan menyebabkan kuku mereka tersangkut dalam lubang dan angat mudah tercabut. Hamster perlu bergerak bebas berkeliaran dengan selamat tanpa menggunakan sebiji bola. Anda hanya perlu mengawal pergerakkannya sahaja.
Walaupun ini hanya lagu sahaja tetapi ia mungkin akan mempengaruhi otak kanak-kanak yang menonton rancangan kartun Cocomelon. Hati-hati ya!
Sumber: Instagram Hamster Society Singapore


Cara Buat Serbuk Colek Buah ‘Sedap Dooh’ Macam Makan Di Kelantan, Kecur Liur!

Sebut sahaja colek buah, sudah pasti ramai dalam kalangan kita yang terbayang-bayangkan betapa enaknya serbuk colek ini dimakan bersama buah-buahan masam bukan? Bila sampai ke negeri Kelantan sahaja, mesti ini merupakan makanan wajib dicari kerana serbuk colek yang digunakan rasa berlainan dari apa yang ada di sini.
Jadi, jom kita tengok macam mana caranya untuk buat serbuk colek sama seperti apa yang dimakan di negeri Kelantan. Letak dulu buah dalam peti sejuk dan kemudian cicah dengan serbuk coleh. Fuh!

Baca juga: Resepi Singgang Sotong Paling ‘Kick’ Untuk Dihirup Kuah, Tambah Nasi Berpinggan-Pinggan!
CARA BUAT SERBUK COLEK BUAH
1.Sangai lada kering, udang kering, belacan. Mal guna lada kering kecik pedas tu. Sangai kejap je pastu biar dia sejuk dulu.

2.Dah sejuk molek boleh transfer masuk blend kering tau.

3.Bauu dia bersin 40 kali tak berhenti. Pedas betul bau dia.
4.Pastu masukkan gula dan sedikit garam. Gaul-gaul laa sampai sebati. Nak letak banyak mana? Agak-agak cita rasa masing-masing ya.

*Terliur bukan? Lepas ini kalau rasa teringin nak makan colek buah yang sedap tak payah susah-susah cari serbuk yang sedap dekat mana dah!
Sumber: Nur Amalyna Zuraidi


Comelnya Cara Ibu Dari Singapura Ini Guna Supaya Anak Tak Hilang Ketika Shopping

“Alamak hilang pula anak aku ni, mana dia pergi?”
Viral di media sosial baru-baru ini dimana seorang ibu dari Singapura berkongsi di laman Facebooknya dan mencuri perhatian ramai dengan teknik menarik supaya anak tidak hilang di tempat awam. Mereka menggunakan cara comel iaitu meletakkan belon dan diikat di hairband anak tersebut.

Ternyata, tips yang dikongsikan oleh si ibu ini mendapat perhatian dan dipuji ramai kerana sangat kreatif dan berguna!

“Parents Tip 101: When your child is super hyper, one way to prevent them from getting lost in the crowd, Tie a Balloon as their Hairband….easy to spot them and good as a marker in the crowd…Hahahhaha,”

Beliau berkongsi bahawa ini merupakan salah satu trick apabila anak seorang yang hiperaktif dan mengikat belon pada getah rambut mereka adalah solusi yang paling menjadi! Senang nak nampak walaupun berada jauh dari pandangan kita.

Mungkin anda pun boleh cuba selepas ini jika berada di pusat membeli-belah. Walaubagaimanapun, amat penting untuk anda sentiasa alert dengan lokasi anak-anak apabila berada di kawasan orang ramai. Jangan hanya bergantung kepada belon sahaja ya!
Sumber : Syaf Ayu,  Nextshark.com


Comelnya!!! Nak Menang Si Comel KouKou? Bulat Dan Gebu Lagi! Jom Ikuti Langkah Mudah ini..❤

Comelnya! Perempuan dan kanak-kanak memang tak dapat dipisahkan dengan benda-benda yang comel kan? Tambah kalau bulat dan gebu pulak tu, bertambah-tambah sukalah..Inilah hasil kerjasama Dreamworks Kou Kou dan & 7 Eleven tau!
Anda dah boleh mula kumpul sticker sekarang sebab  kempen khas Dreamworks Kou Kou ni dah bermula sejak 29 Ogos lalu dan sticker diedarkan sehingga 23 oktober. Wow! lama kan?

DENGAN HANYA 3 LANGKAH MUDAH  SI COMEL KOUKOU BOLEH MENJADI MILIK ANDA!

Langkah pertama, belanjakan sekurang-kurangnya RM 5 di 7 eleven dan anda akan dapat satu sticker KouKou.. Tapi kalau anda beli produk rakan kongsi 7 Eleven yang terpilih anda akan dapat satu lagi bonus sticker ye! Jadi boleh dapat 2 dan lebih sticker ikut perbelanjaan anda.

Kedua, kumpul semua sticker tu sampai cukup 22. Cukup je sticker tu, apa lagi yang anda tunggu? Terus je redeem KouKou anda. Ada 20 design KouKou.. Pilih la yang mana anda suka dan tada.. Dengan hanya 3 langkah tersebut  si comel KouKou akan menjadi teman anda. Mudahkan?

Inilah adalah antara design KouKou yang ada. Semuanya 20 design tau.. Comelkan?Mencuit hati betul!
Jangan risau si comel KouKou ni anda dah boleh mula redeem sekarang hingga 30 oktober di semua cawangan 7 Eleven seluruh negara .. Lepas tu dah tak de dah.. Sedihnya
NAK MENANG LEBIH? BOLEH.. JOM JOIN CONTEST AWESOME NI! HADIAH MENARIK…

Tidak berhenti setakat itu sahaja, bila anda dah redeem Koukou anda masih ada cara untuk menang hadiah yang lebih menarik.. Inilah caranya.. Jom baca!

Ambil video kreatif menggunakan aplikasi boomerang (apa yang sedang KouKou anda lakukan).
 Lepastu upload  video tersebut di laman sosial anda.. Facebook atau instagram sahaja ye
Akhir sekali jangan lupa hashtags #DreamWorksKouKou #7ElevenMY #WYDKouKou

Tempoh pertandingan hanya sah bermula 5 September hingga 23 Oktober je tau! Apa-apa pun jangan lupa publickan IG anda okay? Ha! Jadi apa lagi yang anda tunggu jom la pakat-pakat dapatkan KouKou yang comel dan bulat nie. Boleh la jadikan tempat letak pen, hiasan kereta dan mainan anak anda.
Untuk maklumat lanjut klik sini
http://bit.ly/2vEL7Ho


Confirm Sedap & Kreatif Untuk Bulan Ramadan, Usus Pun Kekal Sihat!

Tak lama lagi bulan Ramadan nak dekat guys. Dah boleh start cari resipi untuk sahur dan berbuka puasa sekarang ni. Kena la sediakan hidangan yang lazat dan berkhasiat, baru seronok berpuasa!
Pada bulan Ramadan, kita akan menahan lapar dan dahaga sepanjang hari. Paling penting, anda jangan gelojoh semasa sahur dan buka puasa tau. Lagipun, usus yang sihat adalah asas tubuh yang sihat.

Jadi, apa benda penting yang anda perlukan di bulan puasa sebenarnya?

Amalkan minuman susu kultur Calpis untuk sistem penghadaman yang sihat!
Penting tau! Anda kena pilih makanan yang sesuai pada bulan Ramadan, barulah kekal cergas sepanjang tempoh berpuasa. Sekiranya korang nakkan sistem penghadaman yang lebih teratur dan sihat serta perut yang sentiasa selesa di bulan puasa, boleh lah cuba amalkan Calpis ni.

Sebenarnya dalam badan kita memerlukan beberapa bakteria baik untuk memastikan tubuh kita berfungsi dengan sempurna. Lactobacillus adalah antara bakteria baik yang bekerja dalam badan kita, dan Calpis adalah minuman yang telah dikultur dengan bakteria baik ni!

Bayangkan anda harus bekerja seharian di bulan puasa, tiba-tiba rasa perut tak selesa. Mungkin disebabkan terlupa sahur atau makan terlalu laju sewaktu berbuka. Calpis la yang jadi penyelamat untuk korang lalui hari anda dengan seronok dan selesa!
Anda boleh minum Calpis ni semasa sahur atau selepas berbuka puasa. Minuman susu kultur ni akan bantu mencerna makanan yang anda makan. Bagus kan.
Kali ni kami nak kongsikan perkara menarik tentang Calpis yang ramai tak tahu. Memang surprise gila la.
Calpis boleh digabungkan dalam resipi, padanan padu yang penuh khasiat!
Ramai yang menganggap Calpis ni untuk diminum secara terus je. Sebenarnya anda boleh gunakan kreativiti anda untuk jadikan Calpis ni sebagai hidangan terbaik di bulan puasa dan juga raya. Macam-macam jenis resipi yang anda boleh cuba dengan Calpis!
Jom try resipi bersama Calpis sebagai hidangan kreatif di bulan puasa & raya!
Setiap kali bulan puasa dan raya, minuman seperti jus tembikai, sirap bandung, oren dan sebagainya selalu jadi pilihan. Apa kata kalau anda cuba beberapa resipi dengan menggunakan Calpis ni pulak? Bukan setakat kreatif, baik untuk penghadaman tau. Bagus untuk nikmati bersama keluarga di rumah!

Haa.. Tengok pun terliur kan? Ini la padanan padu yang penuh khasiat bersama Calpis. Eh, bukan anda je, kami sendiri pun tak sabar nak cuba. Jangan lupa kongsikan resipi ni dengan orang lain. Sharing is caring!
Paling penting, kita dapat jaga sistem penghadaman yang baik. Perut sihat, baru la seronok. Semoga anda sentiasa sihat dan melalui hari-hari anda bersama Calpis dengan gembira!
Sertai PERADUAN IG REEL – Match Mix With Goodness, hadiah menarik menanti anda!

Wah, ada peraduan menarik la! Jom gandakan kebaikan raya ni dengan Calpis! Anda boleh gunakan resipi-resipi yang mereka ada, ubah suai atau cipta resipi baru ikut kreativiti anda. Memang enjoy la!
Kat bawah ni kami kongsikan cara-caranya. Mudah je!
CARA SERTAI PERADUAN IG REEL – Match Mix With Goodness
[LANGKAH 1] Rekodkan video ciptaan anda bersama Calpis secara kreatif.
[LANGKAH 2] Muat naik video ke IG Reel dan Hashtag #CalpisMY #MatRiYeSamaCalpis #MatchMixWithGoodness dan tag @CalpisMyOfficial.
Paling best, anda berpeluang memenangi Duit Raya + Produk Calpis. Seronok gila!

Hadiah Utama x 3
Duit Raya RM1000 + 1 Karton Calpis
Hadiah Saguhati x 10
Duit Raya RM500 + 1 Karton Calpis

Selain boleh didapati di pasar raya dan kedai runcit berdekatan, anda boleh dapatkan Calpis secara online di Lazada dan Shopee jugak tau. Untuk info lebih lanjut, silakan klik mana-mana link di bawah.

Website: https://www.etikaholdings.com/ETIKA%20html/Brands/Calpis.html
Facebook: https://www.facebook.com/CalpisMalaysia/
Instagram: https://www.instagram.com/calpismyofficial/
Lazada: https://www.lazada.com.my/products/calpis-assorted-drink-6-x-1l-free-calpis-x-monin-bundle-kl-selangor-delivery-only-i2881684688-s13923612185.html?spm=a2o4k.seller.list.19.283679e8K5T9fd&mp=1
Shopee: https://shopee.com.my/Calpis-Assorted-Drink-(6-x-1L)-FREE-Calpis-x-Monin-Bundle-KL-Selangor-Delivery-Only–i.130887610.10990645746?sp_atk=fdb19575-7bef-40b9-b783-ff9be36cf7c8


Fikir Dulu Kalau Nak Pakai Contact Lens, Ia Boleh Buat Mata Jadi Begini, Takutnya!

Penggunaan contact lens atau kanta lekap pada kornea mata bukanlah sesuatu yang asing terutamanya buat individu yang mempunyai masalah penglihatan seperti rabun. Hal ini kerana, tidak semua orang selesa memakai kaca mata dan ada juga kerana faktor kerjaya.
Walaupun begitu, terdapat juga dalam kalangan si pemakai yang tidak mempunyai masalah penglihatan, berani mengambil risiko semata ingin kelihatan cantik. Melalui perkongsian dari Doktor Lael Salim, terdapat beberapa persolan yang timbul mengenai penggunaan contact lens seperti kesihatan kornea apabila kerap memakai lens dan keadaan mata menjadi merah.

Justeru itu, mari baca ulasan beliau di bawah!
Baca juga: Kaki Berbau Kuat Hingga Diri Jadi Malu? Ketahui Puncanya & Ini 7 Cara Mengatasi!

CONTACT LENS

Dari sudut pandang seorang doktor mata, betul ke pemakaian kanta lekap (contact lenses) tu tak bagus untuk mata? Kali ini, saya nak jelaskan pandangan peribadi saya sebagai seorang professional dalam bidang Oftalmologi.
Sebenarnya macam ini. Kanta lekap bagi saya ialah suatu Medical Device.
Ia membantu orang yang tak sesuai memakai cermin mata untuk melihat. Ia sangat membantu terutama dalam kes power tak seimbang antara mata kiri atau kanan dan orang yang pekerjaannya memang tak boleh pakai cermin mata.

Saya sendiri banyak meminta bantuan optometrist untuk mempreskripsi kanta lekap bagi pesakit tertentu seperti keratoconus atau rabun silau yang terlalu tinggi.
Adakala saya juga gunakan kanta lekap sebagai ‘bandage’ untuk kes luka pada kornea atau selepas pembedahan.
BETUL KE SELALU PAKAI KANTA LEKAP BUAT KORNEA JADI TIDAK SIHAT?
Tapi betul ke kornea yang selalu pakai kanta lekap akan menjadi tidak sihat?
Jawabnya: BETUL.
Kornea kita mendapat oksigen dan nutrien dari air mata. Kanta lekap boleh menghalang proses ini dan menyebabkan mata kita mengalami perubahan.

Ini terutamanya jika kanta lekap tersebut saiznya tak sesuai dengan saiz mata. Ibaratnya, kornea kita rasa ‘tercekik’. Oh ya, tahu tak sebenarnya kanta lekap juga ada saiz?
Ini bertambah teruk jika material kanta lekap tersebut tidak berkualiti. Sama macam baju yang fabriknya teruk. Sebab itu, jika memilih untuk memakai kanta lekap, penting untuk membeli dari kedai optometrist bertauliah.
JANGAN beli secara sebarangan atau secara online dari kedai kosmetik.
KENAPA MATA MERAH BILA PAKAI KANTA LEKAP?

Perasan tak kadang kala mata lebih senang jadi merah bila pakai kanta lekap? Anda rasa kenapa? Orang yang pakai kanta lekap wajib jaga kebersihan dengan baik dan ikut arahan penggunaan yang sepatutnya.

Jika kanta lekap untuk sebulan, jangan gunakan selama 5 minggu.
Jika sehari boleh pakai 8 jam, jangan pakai 10 jam.
Jika tak pakai, air dalam ‘casing’ mesti diganti selalu.

Saya berani guna perkataan ‘wajib’ sebab saya dah tengok banyak orang yang dapat kudis kornea yang teruk akibat tak jaga kebersihan dengan baik. Serupa macam gambar ini.

Ini bukan gambar untuk menakutkan. Saya dah tengok beratus-ratus kes macam ni. Ya, akhirnya mereka jadi buta.
Sebab itu. saya sangat tidak setuju orang yang selalu pakai kanta lekap semata-mata nak kelihatan cantik, bukan untuk penglihatan. Risiko yang diambil itu tak berbaloi!
Kalau sesekali mungkin tak apa. Tapi itu pun mesti berhati-hati. Jangan beli sebarangan. Jangan pakai terlalu lama.
TIP TANGGAL KANTA LEKAP
Saya nak beri satu tip untuk tanggalkan kanta lekap yang melekat kuat pada mata.

Letakkan pelembab mata dengan banyak.
Perlahan-lahan, tutup mata dan urut bahagian pinggir kanta.
Buka mata, tambah lagi pelembab, ulang proses sampai kanta jadi longgar.

Ini utk elakkan kornea dari luka.
Saya rasa, sampai sini dulu pesanan saya. Jaga mata anda baik-baik. Penglihatan ialah anugerah yang tak ternilai. Jika awak semua rasa ada manfaatnya untuk seseorang yang tersayang, silakan kongsi, retweet, quote tweet atau apa saja.
Semoga bermanfaat!
Sumber: Twitter Doktor Lael Salim


Ibu Tak Pernah Halang Anak ‘Berkarya’ Di Dinding Rumah, Hasil Memang Kreatif!

Sudah menjadi naluri anak kecil untuk meluahkan kreativiti mereka melalui contengan. Tidak kira sama ada atas kertas, papan putih atau pun dinding, asalkan ada ruang yang mereka nampak mesti akan menconteng.
Letaklah sebesar mana kanvas di depan mata mereka, akan terpahat juga lukisan mereka di merata tempat terutama di dinding rumah. Alahaiii anak!

Baca juga: Jangan Marah Bila Anak Conteng Dinding, Ada 7 Manfaat Ramai Tak Tahu
IBU TAK PERNAH HALANG ANAK ‘BERKARYA’ DI DINDING RUMAH

Tambahan pula, kebanyakan ibu bapa sekarang sudah terbuka dalam membiarkan anak-anak mereka meluahkan kreativiti walaupun dinding rumah menjadi pilihan. Selain, mahu anak berasa kebebasan dalam berkarya dan menyerlahkan potensi mereka.

Begitu juga buat si ibu ini, Puan Khairunisa Mamat. Beliau dan suaminya tidak menghalang dan membiarkan dengan berbesar hati, dinding rumahnya menjadi tapak contengan anaknya, yang kini telah menginjak usia 8 tahun. Mari ikuti kisah beliau.
TIDAK PERNAH RASA MENYESAL BIARKAN DINDING DICONTENG ANAK
Alhamdulillah ramai betul yang ambil berat dengan dinding rumah saya. Terima kasih.
Ada yang tanya memang saya biarkan saja ke anak conteng dinding? Jawapannya Ya.
 Alhamdulillah saya dan suami sepakat dalam hal ni. Mula-mula saya serabut jugak, tapi suami suruh bagi peluang pada anak berkarya.
Anak saya ni start conteng dinding masa dia umur 3 tahun, sekarang umur dia 6 tahun. Sepanjang 3 tahun ni boleh lihat perkembangan dari segi lukisan dia.
Walaupun kita tengok macam contengan biasa, tapi sebenarnya setiap apa yang dilukis ada cerita/watak disebaliknya. Dinding ini dah selamat di cat dengan cantik pun, sebab ni rumah sewa dan telah dipulangkan pada tuannya.
Anak saya pun dah tak conteng dinding sebab dah cerdik sikit, dia lukis atas kertas. Saya share hasil lukisan dia dari 3 tahun sampai sekarang.
Menyesal tak bagi anak conteng dinding? Jawapan saya Tak.
HASIL PERKEMBANGAN KARYA ANAK BELIAU

Kebanyakkan yang dia lukis sini gambar ultraman.

Yang ini masa 4 tahun. Ultraman kontot pegang pedang.

Lukisan ini masa dia umur 5 tahun, Ejen Ali.

Ini gambar terbaru 6 tahun, Naruto.

Yang ini Hatake Kakashi. Saya tak kenal watak-watak ni. Dia yang bagitahu.
IBU BAPA BERSEPENDAPAT MENGENAI TINDAKANNYA
Melihat komen-komen di perkongsian beliau, ramai ibu bapa yang bersependapat dan memilih untuk membiarkan anak-anak mereka menconteng di dinding. Asalkan tidak menconteng di rumah orang lain. Hasilnya, anak-anak mereka telah pandai melukis dan mewarna.

Terdapat juga komen yang memuji lukisan anak Puan Khairunisa.

Malah, ada juga individu yang berkongsikan pengalaman mereka sendiri ketika kecil dan jadikan ianya sebagai memori terindah dalam hidup.

Anak-anak yang suka menconteng di dinding ini, banyak memberi manfaat buat mereka. Antaranya dapat melatih kekuatan otot, mengekspresi diri, mengkoordinasikan pergerakan tangan dan mata dan pelbagai lagi.
Apabila sudah membesar, anak-anak sudah pasti boleh berfikir dan memilih tempat contengan yang sepatutnya. Contengan di dinding sewaktu kecil, boleh jadi memori pengalaman hidup apabila mereka membesar kelak.
Bila diimbas kembali, dapat juga menjadi kisah kelakar dan memori indah untuk dikongsikan kepada anak cucu dan kawan-kawan.
Tambahan pula, lain orang lain cara mengajar anak, asalkan tidak memudaratkan biarkan sahaja.
Sumber: Facebook Khairunisa Mamat via Anak Sepahkan Apa Hari Ini?


Rumah merupakan sekolah pertama bagi anak. Pelbagai perkara baru anak akan pelajari dari rumah sama ada dari segi perkembangan fizikal, emosi, pertuturan, melakukan kerja-kerja rumah serta pelbagai lagi tugasan seharian. Kesemua ini melibatkan aktiviti bermain sambil belajar yang bermula dari rumah.
Foto Kredit: i.huffpost.com

Aktiviti Bermain Sambil Belajar
Tidak dapat dinafikan bahawa fitrah dan dunia kanak-kanak adalah bermain. Walaupun mereka sungguh asyik bermain, tetapi secara tidak langsung mereka sebenarnya sedang belajar sekaligus memperoleh banyak ilmu pengetahuan serta kemahiran baru melalui permainan tersebut.
Pelbagai aktiviti bermain sambil belajar di rumah boleh dilakukan oleh anak-anak dan ianya memerlukan usaha kita sebagai ibu bapa dalam untuk menjadikan aktiviti bermain sambil belajar lebih menyeronokkan.

Foto Kredit: newhdwallpaper.com

6 Tips Jadikan Pembelajaran Anak Dari Rumah Lebih Menarik!
Berikut merupakan 6 tips yang boleh diaplikasikan oleh ibu bapa untuk merancang aktiviti bermain sambil belajar dengan anak-anak di rumah. Tak susah pun sebenarnya!
1. Rancang Tema Mingguan
Bagi memastikan pembelajaran anak dari rumah lebih teratur dan menarik, buat perancangan tentang tema yang ingin diajar kepada anak mengikut minggu dan tetapkan matlamat yang ingin dicapai di penghujung minggu tersebut. Dengan satu tema sahaja, akan muncul seribu satu idea aktiviti yang boleh dimainkan oleh anak sama ada di dalam dan luar rumah.
Sebagai contoh, Minggu 1 – tema buah-buahan, Minggu 2 – tema haiwan peliharaan, Minggu 3 – tema sayur-sayuran, dan begitulah seterusnya setiap minggu. Jika minggu itu bertemakan buah-buahan, antara aktiviti yang boleh dilakukan adalah membacakan buku cerita berkaitan buah-buahan, susun suai gambar buah-buahan, pergi ke pasar untuk membeli buah-buahan, melukis serta mewarna gambar buah-buahan dan banyak lagi aktiviti yang menyeronokkan.
Tema mingguan adalah sangat baik untuk dirancang kerana ibu bapa dapat memfokuskan kepada sesuatu topik sahaja dalam satu-satu masa yang mana ianya dapat memudahkan anak untuk mengingati dan memahami perkara yang dipelajarinya mengikut tema yang telah ditetapkan setiap minggu. Rekodkan kesemuanya ke dalam buku catatan dan anda akan dapat lihat bahawa telah banyak perkara yang telah dipelajarinya minggu demi minggu!
Foto Kredit: abowlfulloflemons.net
2. Sediakan Bahan Sebelum Mula Bermain
Sekiranya ibu bapa memilih untuk melakukan aktiviti sendiri di rumah tanpa menggunakan permainan yang biasa dimainkan oleh anak, persediaan perlu dilakukan sebelum bermain. Persediaan yang dilakukan sehari sebelum aktiviti dilakukan adalah lebih baik kerana anak tidak perlu menunggu lagi untuk mula bermain terutamanya apabila mereka memulakan hari baru kerana semuanya telah tersedia.
Anak pasti tidak sabar untuk bermain apabila melihat bahan permainan telah siap disediakan oleh ibu bapanya di atas meja! Sesetengah permainan tidak memerlukan persediaan yang rumit untuk bermain terutamanya permainan berkaitan ‘sensory play’.
Kita hanya perlu memberikan anak bahan-bahan asas yang ada di rumah seperti beras, spaghetti, tepung dan pelbagai lagi bahan lain untuk anak bermain mengikut kreativiti serta imaginasi mereka. Permainan sebegini dapat merangsang deria anak untuk mengenal dan membezakan sifat, rupa, bentuk dan warna bahan-bahan tersebut.
Foto Kredit: stirthewonder.com
3. DIY Permainan Untuk Anak
Sesekali, ibu bapa boleh cuba untuk menjadi lebih kreatif dengan membuat sendiri permainan untuk anak atau lebih mengujakan lagi, kita lakukan aktiviti ini bersama-sama dengan anak!
Mungkin ada yang berfikir “Ala, aku tak kreatif la.. Lagipun, mana ada masa nak buat..”. Belum cuba, belum tahu! Sebenarnya terdapat pelbagai aktiviti bermain sambil belajar yang menarik dan hanya memerlukan langkah-langkah mudah bagi membuat sendiri permainan anak ini termasuklah membuat dadu gergasi, membina bangunan menggunakan kotak terpakai dan banyak lagi.
Percayalah, pasti anda akan mencapai kepuasan yang tidak dapat digambarkan apabila anak seronok bermain dengan permainan buatan sendiri itu!
Foto Kredit: theimaginationtree.com
4. Tentukan Aktiviti Mengikut Kemahiran Yang Ingin Diterapkan
Ketika bermain, secara tidak langsung, anak akan mempelajari dan memperbaiki pelbagai kemahiran dalam diri mereka. Antaranya adalah kemahiran motor kasar (gross motor skill) iaitu kemahiran yang melibatkan anggota badan yang besar seperti tangan dan kaki, kemahiran motor halus (fine motor skill) iaitu kemahiran yang melibatkan anggota badan yang kecil seperti jari tangan, kemahiran memfokus, koordinasi mata dan tangan (hand-eye coordination), koordinasi kedua-dua belah anggota badan (bilateral coordination) dan banyak lagi.
Kemahiran-kemahiran ini adalah sangat penting untuk dilatih di awal usia agar anak dapat melakukan pelbagai tugasan seharian dengan baik apabila usia mereka meningkat kelak. Sebagai contoh, untuk melatih kemahiran memfokus, anak anda boleh bermain memasukkan duit syiling ke dalam tabung, memasukkan bola ke dalam lubang pada kotak, menuang air ke dalam bekas dan juga memasukkan spaghetti ke dalam lubang pada bakul.
Tetapkan kemahiran yang ingin diterapkan kepada anak dan lakukan aktiviti yang menyeronokkan bersesuaian dengan kemahiran tersebut. Apabila melihat anak semakin bijak dalam melakukan aktiviti tersebut dari semasa ke semasa, kita sebagai ibu bapa pasti akan berasa gembira kerana usaha kita selama ini sangat berbaloi dan telah membuahkan hasil!
Foto Kredit: handsonaswegrow.com
5. Kenalpasti Minat Dan Beri Galakan
Setiap anak mempunyai minat yang berbeza. Ada anak yang minat bermain dengan air, pasir dan tanah liat. Ada anak yang minat melukis, mewarna dan bermain alat muzik. Ada juga anak yang meminati permainan kenderaan, membina bangunan dan membuat robot.
Sepanjang proses bermain, ibu bapa akan dapat mengenalpasti minat anak masing-masing. Kesemua permainan dan minat anak ini seharusnya diberi galakan agar anak sentiasa berasa seronok ketika bermain dan dapat mempelajari sesuatu daripada minatnya itu. Sekiranya anak meminati permainan berkaitan air, beri galakan dengan memperbanyakkan ‘water play’ untuk anak. Jika anak gemar melukis dan mewarna, ajarkan mereka teknik-teknik melukis dan mewarna dengan cantik.
Seandainya anak sangat berminat dengan kenderaan, perkenalkan kepada mereka nama-nama kenderaan dan cipta kenderaan menggunakan bahan-bahan terpakai. Sekiranya terdapat pihak menganjurkan sebarang pertandingan yang seiring dengan minat anak, usah lepaskan peluang tersebut!
Galakkan anak untuk menyertai pertandingan itu agar mereka dapat mengekspresikan minat dengan lebih berani di khalayak ramai. Dengan cara ini, anak pasti akan lebih bersemangat untuk meningkatkan potensi diri mereka dalam bidang yang diminatinya.
Foto Kredit: iantackettbucketlist.blogspot.my
6. Luangkan Masa Bersama Anak
Bagi mewujudkan rasa seronok dalam diri anak untuk bermain di rumah, tidak semestinya kita membelikan semua permainan yang ada di pasaran bagi memenuhi kehendak anak itu. Masa yang dapat diluangkan oleh ibu bapa terhadap anak adalah lebih penting dan cukup bermakna untuk membuatkan mereka berasa gembira.
Dalam kesibukan kita melaksanakan tugasan seharian, usah dilupa mencuri sedikit masa untuk melibatkan diri kita bersama anak untuk merancang aktiviti bermain sambil belajar. Interaksi antara ibu bapa dan anak yang terjalin bukan sahaja dapat merapatkan lagi hubungan antara kedua-duanya, malah dapat mendorong komunikasi dua hala yang baik bagi membantu anak untuk bertutur.
Anak juga akan lebih menghargai ibu bapa kerana kesudian kita untuk bermain bersama mereka walaupun tugasan seharian sedia menunggu untuk dilangsaikan. Rakamkan gambar dan momen bersama-sama mereka dalam aktiviti yang dilakukan. Ianya pasti akan menjadi suatu memori yang cukup indah untuk diabadikan dan kenangan yang tidak dapat dilupakan buat ibu bapa dan anak.
Foto Kredit: sheknows.com
Seronoknya Bermain Di Rumah!
Jom cipta suasana yang terbaik di rumah sebagai tempat yang seronok untuk mempelbagaikan aktiviti bermain sambil belajar! Zaman kanak-kanak mereka hanya dilalui sekali sahaja seumur hidup.
Jadi, berikan anak anda masa untuk menikmati zaman ini dengan riang ria. Kelak, apabila anak menginjak ke alam remaja dan dewasa, bukan sahaja mereka, tetapi kita sebagai ibu bapa pasti akan turut merindui zaman bergembira bersama mereka sewaktu mereka kecil.


Rebutlah 7 Amalan Sunnah Ini Di Bulan Ramadhan

Bulan Ramadhan adalah bulan yang penuh keberkatan. Selain berpuasa, ada banyak amalan sunnah Ramadhan yang dapat menghidupkan lagi keimanan seorang hamba.
Rebutlah 7 Amalan Sunnah Di Bulan Ramadhan Ini
Berikut adalah antara amalan sunnah di bulan Ramadhan yang amat dianjurkan.

1. Bersahur
Bersahur bukan saja membantu kita mengisi tenaga untuk persediaan berpuasa, tetapi ia juga adalah suatu amalan yang amat dituntut dalam Islam. Sabda Rasulullah SAW:
“Bersahurlah kalian, karena pada sahur itu ada keberkatan.” (HR. Bukhari)

Selain bangun sahur untuk makan, elok juga mengawalkannya sedikit supaya dapat melakukan solat sunat tahajud dan membaca Al-Quran.

Foto Kredit: bbcgoodfood.com
2. Memperbanyakkan Doa
Menurut sumber oleh Mufti Wilayah Persekutuan, doa orang yang berpuasa adalah mustajab di sisi Allah kerana orang yang berpuasa mempunyai kedudukan yang tinggi dan istimewa apabila mereka berpuasa kerana Allah.
Daripada Abdullah bin ‘Amr RA berkata bahawa Nabi SAW bersabda:
“Sesungguhnya bagi orang yang berpuasa itu ketika dia berbuka doa yang tidak akan ditolak”. (HR Ibn Majah)
Untuk itu, rebutlah kesempatan sepanjang bulan Ramadhan ini untuk mengecapi tawaran yang amat berharga daripada Allah. Berikut adalah doa yang amat dianjurkan, terutamanya pada 10 malam terakhir Ramadhan.
اللَّهُمَّ إِنَّكَ عَفُوٌ تُحِبُّ الْعَفْوَ فَاعْفُ عَنِّي
Maksudnya: “Ya Allah sesungguhnya Engkau Maha Pengampun, Engkau Mengasihi untuk Mengampun, Maka ampunilah diriku.”
Ibu-bapa berdoa untuk anak
3. Bersedekah / Memberi Makan Orang Berbuka
Nabi SAW adalah seorang insan yang paling pemurah, malah Baginda adalah lebih pemurah sewaktu bulan Ramadhan. Dalam salah satu hadis ada menyebutkan tentang keutamaan memberi makan untuk orang berbuka.
“Barang siapa yang memberikan makanan berbuka kepada orang yang berpuasa, maka baginya pahala seperti orang yang berpuasa tersebut, tanpa mengurangi sedikit pun pahala orang yang berpuasa itu” (HR Nasa’i dan Tirmidzi)

4. Menyegerakan Berbuka
Ini tentunya salah satu sunnah yang mudah untuk kita lakukan. Jangan lupa meniatkan menyegerakan berbuka kerana ianya adalah salah satu amalan sunnah.
Seperti sabda Baginda melalui sebuah hadis:
“Manusia akan sentiasa berada dalam kebaikan selama mereka menyegerakan berbuka.” (HR Bukhari dan Muslim)
Menurut riwayat, Rasulullah akan berbuka puasa dengan beberapa butir kurma muda (ruthb atau kurma basah) sebelum melakukan solat (Maghrib). Jika tidak menemukan beberapa kurma muda, maka Baginda berbuka dengan beberapa butir kurma matang (tamr atau kurma kering). Jika tidak menemukannya juga, maka Baginda berbuka dengan beberapa teguk air.
Foto Kredit: buffalonews.com
5. Saling Mengingatkan Kepada Kebaikan
Puasa bukan sekadar menahan lapar, tetapi juga mengawal nafsu daripada melakukan perkara keburukan. Dengan adanya media sosial pada hari ini, kita cenderung menyebarkan berita yang diketahui kebenarannya.
“Barang siapa yang tidak meninggalkan ucapan dusta dan mengamalkannya maka Allah sudah tidak lagi memerlukan dia meninggalkan makanan dan minumannya.” (HR Bukhari)
Maka, cuba jadikan bulan puasa ini sebagai titik tolak agar kita lebih berhati-hati dalam menekan butang share. Pilihlah konten yang baik dan bermanfaat untuk disebarkan kepada rakan-rakan anda kerana secara tidak langsung kita juga dapat saling mengingatkan antara satu sama lain.

6. Menahan Marah
“Puasa adalah perisai. Maka janganlah dia berkata-kata kotor dan berbuat bodoh. Apabila ada orang lain yang memerangi atau mencacinya, hendaklah dia katakan, ‘Aku sedang puasa’ (dua kali).” (HR Bukhari)
Dari hadis ini kita juga dianjurkan agar seorang yang berpuasa sentiasa bersabar dengan menjaga emosi dan menahan diri daripada menghamburkan kata-kata cacian.
Foto Kredit: islamiclife.com
7. Menghidupkan 2/3 Malam
Seperti yang kita tahu, dalam bulan Ramadhan inilah Allah menyembunyikan malam Lailatul Qadr, di mana segala amalan akan dilipatgandakan pahalanya sebanyak 1000 bulan.
Daripada ‘Aisyah RA, beliau menyatakan bahawa apabila masuk sepuluh akhir Ramadhan, Baginda akan mengetatkan kain sarungnya, menghidupkan malamnya dan mengejutkan ahli keluarganya. (Sahih al-Bukhari).
Jika sebelum ini kita sukar untuk bangun malam dan beriktikaf, inilah waktu yang paling tepat untuk memulakannya walaupun dengan sekecil-kecil amalan.
Foto Kredit: islamic-kn.blogspot.my
Semoga Dapat Diamalkan
Walaupun ada sebahagiannya yang nampak mudah, amalan sunnah Ramadhan ini tak patut dipandang remeh. Lakukanlah sekecil-kecil sunnah kerana ia tetap akan mendapat kebaikan di sisi Allah.
Sebagaimana sabda Baginda:
“Barang siapa mencintai sunnahku, bererti dia mencintai aku dan orang-orang yang mencintaiku kelak akan masuk syurga bersama-sama aku,”


Contoh Ayat Motivasi Ketika Sakit Bersalin

Ayat Motivasi Ketika Sakit Bersalin
Ayat-ayat di bawah ini sekadar contoh yang boleh digunakan sebagai ayat motivasi untuk menghadapi proses bersalin. Terpulang kepada diri masing-masing sekiranya mempunyai ayat afirmasi lain yang lebih sesuai sebagai sokongan motivasi.
“ Aku berasa tenang dan selesa.”

“Aku melalui pengalaman mengandung yang indah dan gembira.”
“ Aku bernafas dengan teratur, tenang dan bekalan oksigen yang kuhirup cukup untuk bayiku.”

“ Aku yakin dengan sistem otot rahim yang Allah ciptakan untuk diriku akan melahirkan bayi yang sihat.”

“ Allah ada bersamaku, Allah melihatku dan melancarkan urusan bersalin ini agar berjalan dengan cepat dan lancar dalam tempoh ….jam sahaja.”
“ Proses bersalin ini berjalan dengan sangat cepat.”
“ Aku sudah rasakan kepala bayiku berada di bawah, sebentar sahaja lagi bayi comel akan lahir.”
“ Allah hadiahkan perasaan tenang kepadaku hingga saat bersalin.”
“ Diriku tenang, bayiku juga tenang.”
“ Kontraksi berasa sangat selesa buat diriku.”
“ Aku seronok mahu melihat bayi comelku.”
“ Aku mahu menjadi ibu yang baik dan penyayang untuk bayiku ini.”
“ Aku memberi aura positif kepada bayiku dan semua ahli keluargaku.”
“Aku berserah semuanya pada Allah.”
“Kesakitan ini hanya sedikit sahaja, jika dibandingkan dengan dosaku yang menggunung.”
“Aku boleh melakukan ini. Untuk melahirkan zuriatku.”
“Aku tak keseorangan. Allah sentiasa bersamaku.”
“Aku merelakan sakit ini andai semua dosaku diampunkan.”
“Sakit ini hanya sebahagian kecil sahaja dalam hidupku.”


20 Password Paling Lemah & Senang Kena ‘Hacked’. Kalau Guna, Cepat Tukar

“Aduh, lecehlah nak create account ni. Asyik nak kena ingat password je. Alah guna yang senang jelah. Nanti buat canggih-canggih, aku yang lupa.”
Dalam zaman serba-serbi yang online ni, memang banyak akaun yang diperlukan secara maya, contohnya akaun bank, akaun laman sosial, akaun apps shopping, dan banyak lagi.

Semua akaun ini memerlukan kata laluan atau password bagi tujuan keselamatan.
Kadang tu kita ambil mudah saja tentang password ni kan? Yalah, nak buat panjang-panjang pun takut diri sendiri yang lupa.

Tapi, tahukah anda bahawa mereka yang menggunakan kata laluan yang mudah ini sering menjadi sasaran utama para hackers. Malah, menurut laporan, berjuta-juta mangsa ini menggunakan password yang mudah dan digunakan oleh ramai orang.

Foto Kredit: shutterstock
Ciri Kata Laluan Yang Teruk
Terbaru, pihak National Cyber Security Center di UK (NCSC) telah menyenaraikan kata laluan yang paling selalu digodam.
Seperti yang kita boleh agak, kata laluan yang teruk ini amat mudah digodam sebab ianya terlalu senang diteka dan digunakan oleh ramai orang.
Antara ciri kata laluan yang teruk adalah

Nombor yang berturutan atau berulang seperti 123456, 56789, atau 111111
Nama sendiri
Pasukan bola sepak yang disokong
Karakter fiksyen seperti Superman, Batman dan sebagainya

20 Kata Laluan Paling Lemah Yang Paling Banyak Digodam
Menurut data National Cyber Security Center, sebanyak 23.2 juta kata laluan yang digodam menggunakan kata laluan “123456”. Manakala di tempat kedua adalah kata laluan “123456789”.
Berikut adalah senarai kata laluan yang paling mudah dan banyak digodam dan patut kita elakkan.
1. 123456 (23.2 juta)
2. 123456789 (7.7 juta)
3. qwerty (3.8 juta)
4. password (3.6 juta)
5. 1111111 (3.1 juta)
6. 12345678 (2.9 juta)
7. abc123 (2.8 juta)
8. 1234567 (2.5 juta)
9. password1 (2.4 juta)
10. 12345 (2.3 juta)
11. 1234567890 (2.2 juta)
12. 123123 (2.2 juta)
13. 000000 (1.9 juta)
14. Iloveyou (1.6 juta)
15. 1234 (1.3 juta)
16. 1q2w3e4r5t (1.2 juta)
17. Qwertyuiop (1.2 juta)
18. 123 (1.02 juta)
19. Monkey (980, 209)
20. Dragon (968,625)
Selain daripada kata laluan ini, terdapat juga kata laluan lain yang biasa digunakan seperti nama pasukan bolasepak terkenal, antaranya:

liverpool (280,723)
chelsea (216,677)
arsenal (179,095)
manutd (59,440)
everton (46,619)

Nama-nama karakter dan penyanyi juga kerap dijadikan kata laluan, contoh yang popular termasuklah:

superman (333,139)
blink182 (285,706)
naruto (242,749)
tigger (237,290)
pokemon (226,947)
batman (203,116)
50cent (191,153)
eminem (167,983)
metallica (140,841)
slipknot (140,833)

Foto Kredit: iplicit.com
Pentingnya Memilih Kata Laluan Yang Baik
Pemilihan kata laluan yang baik amat penting untuk kita melindungi data peribadi masing-masing. Mungkin ada yang terburu-buru masa nak set up akaun secara online dan buat apa-apa password dulu sebelum tukar kepala yang lain. Walaupun kita rasa remeh, tapi sekali bila dah terkena memang susah dibuatnya!
Bayangkan kalau kita ambil mudah, bukan hanya duit kita boleh lesap, tapi identiti kita juga mungkin akan digunakan dalam transaksi atau spam yang kita sendiri tak pernah tahu!
Jadi, janganlah malas nak fikirkan kata laluan yang rahsia ya.

*Sumber: Technofication, Forbes


Wanita Ini Kongsi Koleksi Menu Guna Teknik ‘Suku-Suku Separuh’ Untuk Elak Kolestrol Tinggi

“Dah berkurun zaman dah aku diet ni tak juga kurus-kurus…”
Sudah pasti ramai dalam kalangan kita yang sedang mengamalkan diet untuk mengurangkan berat badan. Tapi, sudah menjangkau hampir berbulan-bulan berat badan masih berada pada tahap yang kurang memuaskan. Apa lagi teknik yang tidak betul?

Pernah tak anda terfikir bahawa portion makanan sebenarnya memainkan peranan penting dalam memastikan makanan yang diambil setiap hari terkawal. Inilah teknik yang digunakan oleh wanita ini yang dikenali sebagai ‘suku-suku separuh’ untuk memastikan tahap kesihatan badan berada pada paras yang betul. Bukan itu sahaja, beliau mengambil langkah ini juga untuk menurunkan paras darah tinggi dan mengurangkan kadar kolestrol.
KOLEKSI MENU MAKANAN IKUT SUKATAN SUKU-SUKU SEPARUH

Assalamualaikum.. Pagi ni nak share pinggan suku-suku separuh yang saya amalkan.. Alhamdulillah dah masuk setahun saya amal makan cara sukatan macam nie, suku nasi, suku lauk separuh sayur buah dan ulam. Kadang-kadang saya ambik jugak nasi lemak ke, nasi ayam ke, tapi memang makan banyak tu je tak ada tambah-tambah. Insyaallah untuk selama- lamanya amal makan sukatan macam ni.

Saya ubah cara pemakanan saya ni setelah saya ada tekanan darah tinggi dan kolestrol tnggi.. Saya dah makan ubat dah masuk 2 tahun , sekarang ni masih lagi on ubat tapi dalam dos yang rendah, dl makan 2 jenis ubat darah tinggi, sekarang sejenis je tu pun dos yang rendah, semoga saya boleh terus stop ubat lepas nie. Darah maintain, kolestrol kurang..kurus tu bonus..kadang-kadang saya makan je lauk yang masak untuk family tp jaga portion. Kadang-kadang saya masak asing..tapi ikan ke ayam, saya banyak amal yang panggang-panggang dan rebus-rebus. Kalau ada yang berkenan resepi tu boleh komen kat pic tu ye..insyaAllah boleh bagi resepi.
Nota : Ni sebahagian daripada koleksi menu diet saya. Kadang-kadang saya makan eat eclean.. Kadang-kadang makan je lauk yang masak untuk family, dah setahun saya makan macam ni memang amal suku suku separuh.
1. Ayam panggang blackpepper

2.Sate ayam

3.Nasi ayam hainan

4.Brown rice dan sayur

5.Ikan goreng dan kerepek bawang putih

6.Ikan steam dan sayur

7.Ikan kerisi panggang serta ulam-ulaman

8.Nasi lemak

9.Nasi hujan panas dan kurma ayam

10.Koey teow goreng dan buah-buahan

*Selamat mencuba!
Sumber : Nor Khomariah Norrohman


7 Sebab Bermain ‘Lego’ Boleh Jadikan Anak Anda Pintar

“Nak beli mainan jenis apa ya untuk Nabil? Hmm… Blok-blok binaan ini nampak menarik. Semua orang kata bagus. Bolehlah beli satu.”
Selalu kita dengar orang cakap bahawa ‘Lego’ atau blok binaan merupakan antara mainan terbaik buat anak.

Tapi, kenapa ya?

Permainan Manipulatif Baik Untuk Anak
Sebenarnya ‘Lego’ adalah salah satu daripada permainan manipulatif yang bagus untuk perkembangan anak.

Permainan manipulatif adalah satu bentuk permainan pembelajaran yang memerlukan anak untuk membina atau membentuk sesuatu dengan menyambung bahagian tertentu permainan tersebut.
Permainan ini membantu anak untuk membina kemahiran motor halusnya terutama koordinasi tangan. Permainan ini juga melibatkan kordinasi otak dan mata anak.
Foto Kredit: rainbowtreekids.com
7 Manfaat Permainan Manipulatif Buat Anak
1. Membentuk Kemahiran Motor
Anak dapat melatih otot-otot halusnya terutama di bahagian jari jemari bagi membina kemahiran motor halusnya.
Ini amat penting supaya anak akan mudah memegang pensel dan kemudian pandai menulis.
Foto Kredit: creativity.org
2. Latihan Konsentrasi
Anak akan cuba memberikan penumpuan terhadap permainannya kerana permainan ini memerlukan anak untuk menyambung, membentuk dan sebagainya.
Ini melatih konsentrasi dan koordinasi otaknya.
Foto Kredit: thisisourhome.net
3. Meningkatkan Kreativiti
Anak akan dapat memahirkan diri dalam menyelesaikan masalah dan memikirkan cara yang paling baik untuk menyambung dan membentuk.
Maka, otak mereka akan semakin ligat berfikir dan sentiasa memikirkan idea baru.

4. Koordinasi Mata
Permainan ini baik untuk koordinasi matanya kerana dia mungkin akan melihat benda yang kecil dan berwarna.
Selain itu, anak juga akan cepat kenal huruf, nombor, atau warna yang terdapat padanya.
Foto Kredit: mathmanipulativesatoz.com
5. Memahami Konsep Saiz
Permainan ini akan mengenalkan anak kepada konsep bentuk, saiz, berat, ketinggian mahupun kelebarannya.
Anak juga dapat memahirkan diri dalam konsep mengira (matematik).
Foto Kredit: konkero.com.br
6. Memperkenalkan Konsep Ruang
Berbeza daripada apa yang dilihat pada buku atau skrin tablet, permainan seperti ini menggalakkan anak untuk memahami konsep ruang yang bersifat 3 dimensi.

7. Meningkatkan Keyakinan
Apabila berjaya membina sesuatu sesuai dengan kehendakanya, mereka akan menjadi lebih yakin dan konfiden terhadap diri sendiri.
Kemahiran sosialnya juga akan meningkat kerana dia perlu bercakap untuk menghasilkan sesuatu atau meminta bantuan daripada orang lain.
Foto Kredit: stirthewonder.com
Banyak Lagi Permainan Pintar, Boleh DIY!
Bukan ‘Lego’ saja, sebenarnya banyak lagi permainan pintar yang direka untuk mempunyai ciri permainan manipulatif seperti tanah liat atau ‘play-doh’.
Malah, anda juga boleh DIY saja permainan menggunakan bahan yang ada di rumah seperti dalam entri  ini.
Semoga ini dapat memberikan idea untuk anda membuat aktiviti bersama anak di rumah.


Hari Sukan Sekolah Ini Hasilkan ‘Zero Waste’ Dapat Pujian Ramai. Tak Ada Sampah Langsung!

Antara masalah terbesar nak handle masa Hari Sukan atau event di sekolah adalah sampah.
Selalunya waktu acara begini memang banyak sampah yang kita buang. Biasalah sebab cuaca panas, minum air saja dah berapa kali guna banyak gelas plastik. Itu pun belum masuk perangai sesetengah spesis yang suka buang merata-rata.

Memang kesian dekat cikgu dan pegawai bertugas yang kena kutip semua sampah ni…
Inisiatif Bring Your Own Oleh SKJT Sungai Ara
Menurut posting mereka di Facebook, SKJT Sungai Ara di Pulau Pinang baru-baru ini telah berjaya mempraktikkan tema BYO (Bring Your Own) ketika hari sukan yang berlangsung 27 Julai lalu.

Berbeza dengan biasa, pihak sekolah telah mewajibkan setiap pelajar dan guru agar membawa sendiri bekas makanan, bekas minuman, cawan, pinggan serta peralatan makanan seperti sudu dan garfu.
Ini adalah bagi mengurangkan pembuangan sampah dan penggunaan plastik yang tidak sepatutnya.
Menariknya, walaupun dengan tindakan yang kita nampak kecil ni – ia sebenarnya telah memberi impak yang besar kepada pihak sekolah serta para pelajar itu sendiri.
Berikut adalah antara gambar yang dimuatnaik oleh pihak sekolah pada hari kejadian.

Makanan tidak diagihkan dalam polisterin atau plastik, sebaliknya diagihkan terus kepada pelajar menggunakan bekas makanan masing-masing.

Masing-masing makan daripada bekas sendiri.

Cikgu-cikgu pun turut serta dengan membawa bekas makanan masing-masing.

Air diisi di stesen menggunakan bekas minuman atau cawan sendiri.

Nampak bersih je kan? Selalunya dekat sini dah berlonggok-longgok cawan plastik dan sampah.
Hasilnya?
Tiada sampah-sarap yang perlu dikumpulkan di akhir acara!
Tindakan Yang Nampak Kecil, Tapi Beri Impak Besar
Wah, respek betul… Bukan saja memudahkan kerja, tapi ia juga dapat menanamkan sifat mesra alam serta memupuk budaya cintakan kebersihan pada para pelajar.
Kita sendiri pun tahu bahawa plastik-plastik serta polisterin yang kita biasa gunakan ni sebenarnya memakan masa beratus tahun lamanya untuk dilupuskan. Tengok sajalah apa yang sedang berlaku pada haiwan di lautan seperti penyu dan ikan paus yang mati gara-gara termakan sampah yang kebanyakannya terdiri daripada plastik.
Jadi, apa yang diusahakan oleh sekolah ini amat membanggakan dan patut dicontohi oleh kita agar lebih prihatin terhadap alam sekitar.
Bagus kan kalau setiap acara begini?
*Sumber: SJKT Sungai Ara


8 Kerja Isteri Yang Cukup Meletihkan, Tapi Tak Ada Siapa Nampak

Siapa sangka, selepas bergelar seorang isteri atau surirumah, bebanan kerja di rumah semakin bertambah. Ada masanya kita pun pening kepala sebab tak tahu apa yang menyebabkan kita rasa begitu penat.
Sebenarnya, ada banyak kerja ‘ghaib’ yang dilakukan oleh seorang isteri dalam menguruskan rumah tangga. Kerja-kerja ini mungkin kita tak nampak hasilnya, tapi ia amat penting bagi memastikan keadaan di rumah tetap teratur.

8 Kerja Seorang Isteri Yang Meletihkan, Tapi Tak Ada Siapa Nampak
1. Memikirkan Menu Harian
Bagi yang tak faham, perkara ini mungkin dipandang remeh. Balik rumah saja, makanan semua telah tersedia. Tapi tahukah anda bahawa soalan “Nak masak apa hari ini?” tak pernah putus dari fikiran seorang isteri.

Bila dapat memasak menu yang disukai suami dan anak-anak, rasa macam menang loteri. Bukan mudah ya, tambahan pula kalau ada anak kecil yang perlu diasingkan menu yang berbeza daripada citarasa orang dewasa.

Jadi, janganlah menyindir bila tengok Facebook mereka penuh dengan resepi! Semua ini amat berguna untuk mereka nanti.
Foto Kredit: gemini.no
2. Menguruskan Anak Ke Sekolah / Taska
Sejak awal pemilihan taska atau pengasuh, biasanya isterilah yang akan membuat survey dan memantau tempat yang paling dirasakan sesuai. Isteri jugalah yang menyediakan kelengkapan mereka sebelum pergi ke sana, dan mengeluarkan pula barang yang telah digunakan dari beg selepas balik.
Bagi ibu menyusu pula, stok simpanan susu badan perlu sentiasa diselia dan diuruskan dengan cara tertentu agar ia tidak rosak semasa dipek ke taska dan selepas dipam di pejabat. Ada yang bangun seawal 4-5 pagi setiap hari demi memastikan semua ini berjalan lancar. Nampak senang, tapi memang banyak kerja!
www.youtube.com
3. Menjadi Kalendar Aktiviti Anak
Seorang ibu seolah-olah menjadi sekretari anak – di mana kita perlu mengambil tahu tentang aktiviti sosial mereka. Seorang ibu memang arif dan lebih tahu kalau hari ini ada kelas tambahan, kena pakai baju sukan, kena bawa buku tertentu, atau ada perjumpaan dengan guru.
Nak ingat seorang anak pun dah pening, apatah lagi kalau ada 3-4 orang anak. Tapi, hebatnya seorang ibu – segala data dah tersimpan dalam otak bak sebuah komputer!
Foto Kredit: momjunction.com/
4. Mengingat Temujanji Doktor
Selain mengingat tarikh-tarikh penting di sekolah, seorang ibu dan isteri jugalah yang mengingat tarikh temujanji doktor. Tak kiralah temujanji untuk  kehamilan, vaksinasi anak, pergigian atau check-up bulanan. Kadang-kadang masa kita seharian habis di luar hanya untuk urusan ini.
Itupun belum masuk lagi kalau ada haiwan peliharaan. Si comel pun perlu jumpa doktor juga!
Foto Kredit: istockphoto.com
5. Membeli Barang Dapur / Rumah
Bila isteri kirim beli bawang, gula, tepung, dan sebagainya, mungkin ada suami yang menganggapnya remeh. Tapi kalau tak cukup bahan-bahan ini, susahlah nak merancang resepi untuk menu hari ini.
Selain itu, hanya seorang isteri juga yang selalunya perasan kalau syampu dan sabun dah nak habis, termasuklah juga barang-barang rumah yang lain. Bila tak ada, barulah kita perasan bagaimana cekapnya ibu-ibu kita!
www.linkedin.com
6. Mengemas Rumah
Dalam 1 hari, tak tahulah dah berapa kali kita mengemas. Kemas bilik tidur, kemas dapur, kemas depan, kemas meja makan, dan macam-macam lagi.
Bila rumah sentiasa kemas, memang ramai yang kurang menghargai usaha mereka ini. Tapi bila bersepah, mulalah ada yang mengkritik. Aduhai…
commons.wikimedia.org
7. Merancang Sambutan Harijadi / Perayaan
Bila tiba hari istimewa, ibu-ibu paling rajin membuat perancangan. Nak beli kek di mana, hadiah anak, dan undangan tetamu sekiranya ada.
Samalah juga kalau Hari Raya dan sebagainya. Dah tentu isteri yang sibuk mencari kuih raya, kelengkapan dapur, hiasan rumah, dan pakaian anak-anak, bukan? Tambahan pula, hanya isteri yang lebih tahu tentang saiz pakaian dan kelengkapan anak-anak mereka.
Foto Kredit: themalaymailonline.com
8. Merangka Jadual Anak-anak Di Rumah
Apabila berada di rumah, ibulah yang akan memantau mereka membuat kerja sekolah, makan, mandi, berehat, tidur, dan sebagainya.
Bila tiba hujung minggu pula, ibu akan fikirkan sesuatu yang extra special untuk anak-anak untuk mengisi waktu mereka. Barulah masa mereka dapat dimanfaatkan dan tidak merungut dek kebosanan.
Foto Kredit: momtastic.com
Ia Seolah-olah Kerja Yang ‘Invisible’
Secara semulajadinya, seorang wanita dijadikan sebagai seorang insan yang cenderung terhadap multitasking. Mereka mampu merancang, mengingat, dan melakukan banyak perkara dalam satu masa. Kalau bukannya seorang isteri yang memikirkannya, memang tak tahulah siapa yang akan buat. Mungkin inilah juga sebabnya kenapa isteri anda begitu penat walaupun orang di rumah nampak mereka macam ‘tak buat apa-apa’.
Ingatlah bahawa sekalipun semua ini nampak mudah bagi si isteri, namun ia adalah bebanan mental yang memakan tenaga dan mampu menjejaskan emosi. Cuba kalau isteri ambil ‘cuti berehat’ daripada semua ini. Walaupun sehari, boleh pening kepala jadinya. Oleh itu, hargailah usaha isteri anda setiap hari ya!


Corak Tidur Bayi Mengikut Usia. Bagaimana Kalau Berjaga Malam?

Setelah penat melahirkan bayi, mesti berasa seronok dan sangat bersyukur. Tapi lepas tu, orang kata mula lah fasa tak boleh tidur malam sebab kene ‘tune’ sikit dengan corak tidur bayi.
Ini kerana, walaupun bayi kerap tidur, tapi kalau dapat yang jenis berjaga tengah malam, payah juga kan?

Secara puratanya, bayi perlu bangun dan menyusu setiap 2-4 jam. Kadang-kadang sampai terpaksa mereka dikejutkan supaya ibu dapat menyusu.
Kalau tak, ibu kenalah pam sebab susu terlebih dan terlalu penuh hingga menitik atau bengkak.

Oleh itu, mari kita teliti serba sedikit tentang corak tidur bayi dan bagaimana kita boleh menyesuaikan diri dengannya.

Foto Kredit: popsugar.com
Corak Tidur Bayi Mengikut Usia

1. Fasa Pertama, Bayi 0-3 Bulan
Pada peringkat ini, bayi akan kerap tidur iaitu 16-17 jam sehari. Tetapi sebagaimana yang kita tahu, mereka juga akan kerap terjaga daripada tidur samada untuk menyusu, minta ditukar lampin, minta dimandikan atau pun perut kembung dan minta diurut.
Apabila usia mereka di lingkungan 4-8 minggu pula, mereka memerlukan 14-16jam tidur setiap hari. Dan pada 8 minggu, kebanyakan daripada bayi akan mula tidur sekejap-sekejap di waktu siang dan lebih lama di waktu malam.
Memang agak sukar untuk menetapkan waktu tidur kerana corak tidur bayi yang berusia seawal ini tidak boleh dipaksa atau ditetapkan dengan baik. Apa boleh buat, terpaksalah ibu bertahan melayan kerenah bayi sepanjang tempoh ini.
Foto Kredit: on.aol.com
2. Fasa Kedua, Bayi 4-6 Bulan
Setelah menjangkau fasa kedua ini, anda mungkin perasan jadual bayi anda mula tersusun dengan elok. Tidur sekejap di waktu siang dan tidur lebih lama di waktu malam.
Tetapi jika waktu tidurnya terbalik pula, tidur sekejap di waktu malam dan tidur lebih lama di waktu siang; anda perlu tabah mengikutnya dan jangan paksa beliau mengubahnya.
Pada usia 6 bulan, jika corak tidur bayi masih belum berubah kepada keadaan normal, anda boleh mula melatih bayi anda.
Kejutkan bayi jika dia tidur terlalu lama di waktu siang, supaya bayi akan merasa seperti tak cukup tidur dan diganti dengan tidur waktu malam yang lebih panjang.
Bayi anda akan bangun sekali dua setiap malam untuk menyusu.
Foto Kredit: babymed.com
3. Fasa Ketiga, Bayi 7-9 Bulan
Bayi sebesar ini memerlukan tidur yang kurang, iaitu 2-3 kali pada waktu siang. Secara umumnya, selepas bangun pagi, menyusu dan mandi; bayi akan sambung tidur. Disusuli dengan bangun pada waktu tengahari untuk menyusu lagi sekali, tukar lampin dan sebagainya; bayi akan sambung tidur semula.
Pada usia ini juga, bayi sudah mula belajar merangkak, berdiri, bertatih yang memerlukan tenaga yang banyak.
Ini juga di antara penyebab waktu tidur bayi akan terganggu dan anda perlu memastikan corak tidur bayi disusun dengan elok.
Pada waktu malam pula, bayi dijangka bangun sekali sahaja untuk menyusu.

4. Fasa Keempat, Bayi 10-12 Bulan
Diharapkan pada fasa ini, corak tidur bayi akan berada di tahap normal dan tidur nyenyak sepanjang malam.
Pastikan di siang hari, bayi diberi makanan dan susu yang cukup. Juga boleh diselitkan aktiviti fizikal bagi menggalakkan perkembangan dan pertumbuhan sihat bayi.
Jika masih tidak dapat tidur dengan teratur, anda boleh cuba memaksa bayi untuk mengikut jadual tidur yang disarankan.
Pada kebiasannya, bayi boleh mengikutinya dengan mudah. Pastikan waktu bangun dan waktu tidur adalah spesifik dan amalkan setiap hari secara konsisten.
Contohnya, bangun pagi pukul 7, tidur tengahari pukul 12, bangun semula pukul 2, main sampai ke petang, dan akhir sekali tidur malam pukul 8.
Foto Kredit: wp.production.patheos.com
Latih Mengikut Corak Tidur Bayi Sejak Awal
Jika diasuh dari awal, corak tidur bayi bakal berkekalan sampai ke peringkat sekolah. Seperti sudah ada disiplin di dalam diri untuk memastikan jadual waktu harian diikuti dengan sebaiknya.
Namun, biasanya corak tidur bayi akan terganggu sedikit jika anda ‘traveling’ atau berada di tempat baru. Walau apa pun, yang penting anda tahu jumlah tidur yang diperlukan supaya bayi tidak terlalu letih.


Dah Plan Bercuti Tapi Takut ‘Ancaman’ COVID-19? Ini Antara Langkah Berjaga Anda Kena Buat

Semakin hari semakin tinggi statistik melaporkan kes berkaitan wabak COVID-19 yang melanda beberapa negara termasuk Malaysia. Namun, sudah ramai dalam kalangan kita yang sudah membuat perancangan awal untuk bercuti bersama keluarga terutama sekali ketika promosi tiket penerbangan dijalankan.
Sudah tentu diluar dugaan kita, banyak penerbangan ke lokasi tertentu terpaksa dibatalkan untuk mengelakkan penularan wabak tersebut. Tetapi, buat anda yang sudah plan untuk bercuti dan terfikir sama ada perlu atau tidak untuk membatalkan percutian, ini adalah beberapa langkah berjaga-jaga anda perlu praktikkan.

1. IKUT PANDUAN CDC

The U.S. Centers for Disease Control and Prevention (CDC) telah menyenaraikan beberapa negara yang berisiko tinggi yang anda perlu elak berkunjung. Hal ini kerana jumlah kes COVID-19 di negara tersebut semakin meningkat. Terkini, terdapat 6 negara yang berpotensi tinggi iaitu, China, Korea Selatan, Italy, Jepun dan Hong Kong.

2. IKUTI PERKEMBANGAN SEMASA

Salah satu cara untuk terus kekal update dengan status COVID-19 adalah dengan mengikuti perkembangan melalui institusi media. Salah satu real time tracker yang dibangunkan oleh saintis dari Malaysia ini dapat memberi perkembangan terkini.
3. JANGAN PANIK

Jika negara yang anda ingin berkunjung tidak disenaraikan di dalam garis panduan dalam CDC, jadi anda tidak perlu risau. Tetapi, jika anda seorang yang mudah panik dengan situasi sebegini, adalah molek untuk anda tangguhkan perjalanan buat seketika.
Penting untuk anda tidak terus panik dan berpotensi untuk menakutkan orang lain.
4. ELAK NAIK CRUISE

Seperti apa yang kita baca di laporan berita dimana sebuah kapal persiaran perlancongan atau cruise Jepun, Diamond Princess disarankan untuk dikuarantin. Menurut CDC, melancong menggunakan cara cruise amatlah tidak disarankan. Hal ini kerana, anda akan berada dengan ratusan orang di atas cruise tersebut dalam tempoh yang lama. Anda juga tidak tahu sama ada orang yang berada di dalam cruise tersebut bebas dari COVID-19 atau tidak.
5. DAPATKAN REFUND JIKA PERLU

Jika anda sudah membuat keputusan untuk membatalkan perjalanan anda, pastikan anda sudah berhubung dengan syarikat penerbangan tersebut. Bukan itu sahaja, pembatalan hotel yang sudah ditempah juga perlu juga untuk dibuat. Apa yang penting adalah untuk anda memastikan syarat pembatalan perjalanan diterima bersama-sama dengan duit ‘refund’.
6. BERHATI-HATI
Jarak jauh anda perlu berada jika seseorang bersin.
Walaupun lokasi yang anda bakal kunjungi tidak tersenarai dalam senarai CDC, penting juga untuk anda mempraktikkan tahap keselamatan dan kebersihan diri.
Cukur jambang dapat membantu anda untuk kekal bersih.

Elakkan berada dekat dengan orang sakit.
Elakkan sentuh mata, hidung dan mulut sebelum basuh tangan.
Pastikan anda duduk di rumah jika kurang sihat.
Tutup hidung dan mulut menggunakan tisu ketika bersin dan buang.
Bersihkan barang harian dengan menggunakan kelengkapan pencuci rumah yang mengandungi antibakteria.
Pakai mask jika rasa tidak sihat untuk mengelakkan penyebaran wabak.
Cuci tangan dengan sabun selama 20 saat terutama sekali selepas ke tandas, sebelum makan, selepas bersin atau batuk.
Gunakan hand sanitizer yang mempunyai sekurang-kurangnya 60 peratus kandungan alkohol.

*Yang penting adalah untuk sentiasa berjaga-jaga ya!


COVID-19: Astro Beri Akses Percuma Kepada Semua Saluran Filem Hingga 31 Mac 2020

Berita baik!
Astro telah memberi akses percuma kepada semua saluran filem sepanjang tempoh Perintah Kawalan Pergerakan, iaitu bermula jam 6.00 pagi pada 18 Mac hingga 31 Mac 2020.

Pelanggan Astro berpeluang menikmati musim baru “Westworld” di HBO, “Avengers: End Game” di Fox Movies, “Parasite” di tvN Movies.

Hal ini diumumkan melalui laman rasmi Facebook Astro sebentar tadi.

Update: Pelanggan NJOI juga boleh menikmati saluran KIX dan Nat Geo Wild secara komplimentari sehingga 31 Mac 2020.

*Tertakluk pada terma dan syarat
Untuk maklumat lanjut, rujuk portal rasmi astro di www.astro.com.my.


Tips ‘Perlindungan Diri’ Dari Virus Ketika Berada Di Mesin ATM, Guna Pen & Tisu Saja

“Gaji dah masuk! Kena pergi withdraw duit kejap..”
Ternyata musim COVID-19 masih belum selesai dan Perintah Kawalan Pergerakan masih lagi berlangsung. Namun, mungkin ramai dalam kalangan kita yang akan berkunjung ke bank atau mesin ATM bagi membuat pengeluaran wang berbelanja. Penting untuk diingatkan bahawa penjagaan kebersihan tangan juga perlu dipraktikkan ketika anda berada di sana kerana kawasan ATM adalah kawasan yang banyak melibatkan sentuhan orang ramai terutamanya di mesin tersebut sendiri.

Jadi, persediaan awal perlu dilakukan supaya anda kekal tenang dan terhindar dari wabak berbahaya ini. Pastikan juga supaya anda amalkan social distance ketika beratur ya!
TIPS PENJAGAAN KETIKA BERADA DI ATM
Tips ini saya dapatkan whatsapp group. Terima kasih kerana berkongsi. Ini adalah tips ketika berada di ATM/CDM.Mudah dan selamat serta jimat.

1.Bungkus Hujung pen menggunakan Tisu / Tisu Basah.

2. Tekan butang & skrin guna pen yang dibungkus.

3. Setelah selesai, buang tisu yang digunakan.

4. Lap tangan menggunakan Tisu Basah kedua.

Begitulah…Covid-19 bukanlah merebak/berjangkit melalui udara, tapi lebih kepada sentuhan.
Sumber: Muhammad Zaipul


Dipanggil Ke Sekolah Kerana Ada Kes Positif, Ayah Ini Kongsi Pengalaman ‘Berselisih’ Dengan COVID-19

Menurut kenyataan WHO, seluruh dunia kini sedang berdepan dengan gelombang kedua wabak COVID-19 termasuklah negara kita apabila laporan terbaharu membabitkan total sebanyak 99 kes. Apa yang membimbangkan orang ramai khususnya ibu bapa adalah anak-anak yang pergi bersekolah kerana situasi di sana yang agak padat. Oleh itu, penggunaan hand sanitizer dan kerap mencuci tangan dengan sabun perlu dipraktikkan oleh anak-anak bagi mencegah diri dari terkena jangkitan wabak ini.
Namun, berbeza pula dengan kisah yang dikongsikan oleh ayah ini di laman Facebooknya dimana beliau dan ibu bapa lain dipanggil menghadiri taklimat di sekolah kerana terdapat kes COVID-19 di sekolah anaknya. Walaupun difahamkan suspek pesakit tersebut sudah menjalani home surveillance, kegusaran dalam hati ibu bapa masih tinggi!

SIRI BERSELISIH DENGAN COVID-19

Akhirnya benda yang paling digeruni netizen kebelakangan ini singgah dekat rumah aku. Lewat petang Jumaat, kami dihubungi oleh cikgu sekolah Nana melalui WhatsApp. Beliau meminta maklumat kami dalam kadar segera. Katanya untuk keperluan KKM.

Satu benda yang korang kena tahu, sekolah Nana tak menggalakkan grup WhatsApp antara guru dengan ibubapa. Kau tahu ajelah drama mak bapak sekolah rendah ni macamana. Jadi untuk cikgu sekolah menghubungi kami melalui WhatsApp, mesti ada sesuatu yang penting, terutamanya bila nama KKM dipetik dalam mesej itu.

Kami beri maklumat yang diperlukan (secara PM tepi), dan kemudian diberitahu kami perlu hadir taklimat pada Sabtu pagi. Aku memutuskan untuk mewakili Ila dan Nana. Sabtu pagi aku terus bergegas ke sekolah Nana. Sampai ke lobi sahaja dah nampak pegawai2 KKM siap dengan mask, penutup kepala dengan termometer digital di tangan. OK this is it.
DIBERI TAKLIMAT DAN PEMERIKSAAN SUHU BADAN

Aku turut serta dengan ibubapa lain diberi taklimat ringkas cara mencuci tangan 20 saat, disusuli dengan pemeriksaan suhu badan sebelum dibenarkan masuk dan duduk di dewan. Aku perati wajah-wajah resah mula terbit di kalangan ibubapa. Aku rasa ada lebih kurang 70 orang hadir pada pagi itu.
Taklimat dimulakan oleh wakil sekolah. Kami diberitahu bahawa terdapat kes coronavirus yang telah disahkan di sekolah itu, dan kami akan diberi taklimat oleh pihak KKM. Wajah-wajah resah semakin bertambah. Taklimat disambung oleh Pakar Perubatan Kesihatan Awam, Dr Norashikin, PKD Johor Bahru. Kami terus diberi penerangan tentang coronavirus, COVID-19 khususnya, risiko, simptom dan prosedur KKM dalam mengendalikan kes2 yang telah disahkan.
Dari gayanya memang aku nampak beliau seorang yang sangat berpengalaman dalam memberi penerangan. Tenang, jelas dan tak ada drama. Ini kerana pada penghujung taklimat, dia memberitahu dengan tanpa sorok2 bahawa anak2 kami (termasuk Anana) telah dikategorikan sebagai kontak rapat dengan individu yang telah disahkan dengan COVID-19, tapi tak ada siapa melompat. OK so good so far.
ADA KES COVID-19 DI SEKOLAH!

Beliau amat berhati-hati untuk tidak mendedahkan siapakah pesakit tersebut. Dr Norashikin menegaskan, siapa pesakit tersebut tak penting untuk diketahui kerana ia hanya akan menimbulkan stigma. Yang penting KKM dah tahu, dan telah membuat contact tracing ke atas semua individu yang telah bergaul rapat dengan pesakit itu sepanjang minggu lepas.
Jadi di sini aku faham: pesakit tersebut (kita panggil Kes X) telah hadir Mesyuarat PIBG yang diadakan minggu lepas. Oleh itu anak-anak kami mungkin telah bergaul dengan Kes X sebelum dan semasa mesyuarat tersebut. Terus wajah-wajah resah auto-upgrade menjadi gelisah. Kerana kami pun hadir mesyuarat tersebut!
Seterusnya Dr Norashikin kembali menerangkan tentang status Person in Contact (PIC) yang diberikan ke atas anak2 kami. Satu perintah kuarantin 14 hari telah dikenakan ke atas anak2 kami, yang mana mereka perlu duduk di rumah dan dipantau oleh ibubapa. Sekiranya terdapat sebarang simptom, perlu segera hubungi pihak berwajib. Beliau menerangkan pihak2 yang patut dihubungi dan prosedur2nya. Ah sudah, nak kena mintak cuti ke?
IBU BAPA MULA RISAU, AJU SOALAN BERTUBI-TUBI

Selesai penerangan, kita terus ke Sesi Soal Jawab.
Ibubapa terus melontarkan soalan bertubi2. Aku faham kegusaran yang mereka alami, tapi aku kagum dengan Dr Norashikin yang tenang menjawab semua persoalan tersebut. Walaupun ada soalan2 yang semakin keras dan berjalin dengan emosi, semuanya dijelaskan dengan tenang dan ringkas.
Cuma di sini aku nak tegur, sungguhpun Dr Norashikin cuba untuk melindungi identiti Kes X, namun ada ibubapa yang telah mendapat cebisan2 maklumat terus berkongsi melalui mikrofon. Aku yang pada awalnya tak tahu, dah jadi tahu. Bukan setakat identiti sahaja, tapi banyak lagi maklumat yang tidak didedahkan ketika maklumat telah dibentangkan ketika sesi Soal Jawab. Tapi secara tak langsung ia membantu aku lebih memahami situasi yang berlaku.
1. Sebenarnya bukan satu kes di sekolah Nana, tetapi dua. Kes X adalah seorang murid, dan merupakan anak kepada Kes W. Kedua2 mereka hadir ketika mesyuarat PIBG minggu lepas.
2. Sebaik sahaja Kes X disahkan pada petang Jumaat, KKM, Pejabat Pendidikan Daerah dan pihak Sekolah telah membuat gotong royong mencuci dan membersihkan kelas yang terlibat serta mana2 tempat yang dikunjungi oleh Kes X. Sungguhpun risiko transmisi rendah, mereka mengambil langkah berjaga2.
3. Malam itu kami dihubungi oleh cikgu (seperti yang diceritakan di atas). Semua contact tracing dilakukan pada malam itu.
4. Mereka yang dikenalpasti sebagai kontak rapat terbahagi kepada 3 kumpulan. Rakan sekelas Kes X, Pasukan Persembahan Tarian (Nana dalam kumpulan ini), dan mereka yang bergaul dengan Kes W pada hari tersebut.
5. Difahamkan, Kes X tidak menunjukkan sebarang simptom, tetapi hanya disahkan positif kerana ujian saringan yang dijalankan ke atas keluarga Kes W.
Berdasarkan maklumat2 tersebut, aku mendapat gambaran lebih jelas. Ibubapa pun nampak faham dan tenang. Aku rasa, panik kerana tak tahu sangat berbeza dengan panik bila dah tahu. Sekurang2nya tindakan yang perlu diambil adalah jelas.
Dalam situasi kami yang bekerja di universiti dan hanya mempunyai seorang anak, mungkin tak begitu sukar untuk melaksanakan perintah kuarantin tersebut. Tapi ada mereka yang mempunyai ramai anak atau bekerja dengan pihak swasta, dan perintah kuarantin ini agak sukar untuk dilaksanakan. Mereka risau kemungkinan anak mereka akan menjangkitkan anak2 yang lain, atau majikan yang tidak mahu menerima surat cuti sakit anak sebagai justifikasi cuti untuk ibubapa. Semua ini adalah situasi realiti.
DIBERI SURAT PERINTAH KUARANTIN

Selesai taklimat dan sesi soal jawab, kami diberi surat perintah kuarantin. Ia mengandungi prosedur dan kaedah pemantauan serta pihak2 yang bertanggungjawab untuk dihubungi. Aku maklumkan kepada Ila tentang perintah kuarantin tu. Aku rasa dia pun dah agak benda ni akan berlaku.
Cuma Nana memang kerap selesema dengan hingus meleleh bila ada benda yang trigger macam bulu kucing, habuk dan sebagainya. Benda yang normal ini tidak lagi boleh dianggap biasa, kerana kami tak ada kemahiran membezakan antara selesema reaktif atau selesema akibat coronavirus. Jadi kami mengambil langkah berjaga membersihkan rumah. Lantai, tombol pintu, suis dan permukaan2 di rumah habis kami sanitize. Aku ada terfikir nak sanitize kucing-kucing aku semalam, tapi tak sempat. Hari ni kot haha.
Perlu dijelaskan di sini, sungguhpun Nana dikenakan perintah kuarantin, aku dah Ila tak perlu. Tapi kami memilih untuk mengehadkan pergerakan kami dan bekerja dari rumah sebagai langkah berjaga2. Kalau ditakdirkan Nana positif COVID-19, sekurang2nya kontak rapat kami rendah. Sekarang ni aku sedang mempertimbangkan kaedah kelas online selama 2 minggu.
Apa-apa pun, yang penting tenang. Ikut prosedur KKM, mereka adalah pakar. Tak payah sogok aku dengan petua2 tak senonoh, megados vitamin C atau resepi ikan singgang. Aku asaskan page Ini Sains Beb bukan suka2 nak tagih like. Rujuklah pada yang pakar. Kalau ada apa2 perkembangan lanjut, aku akan update. Sekian dulu.
Sumber : Azari Mat Yasir


Tips Persediaan Pelindung Diri Bila Keluar Untuk ‘Stock’ Barang Keperluan Sehingga Balik Rumah

Berikutan Perintah Kawalan Pergerakan yang ditetapkan sehingga 31 Mac ini, ramai dalam kalangan rakyat kita yang sudah mula keluar dan membuat pembelian panik. Jadi, kerajaan hari ini telah menetapkan bahawa hanya seorang wakil bagi setiap rumah sahaja yang dibenarkan keluar untuk buat pembelian barang keperluan.
Oleh itu, amat penting untuk wakil rumah membuat persediaan rapi dari segi penjagaan kebersihan sepanjang berada di luar. Macam apa yang dikongsikan oleh lelaki ini, beliau membuat persediaan rapi dari keluar sehingga sampai di rumah supaya penularan wabak terhenti.

Tips Keluar Rumah Untuk Stock-Up Barang Keperluan (in RMO / MCO situation)
Setelah abam membuat rundingan bersama Doktor Kesihatan Awam (Nadiatul Nadic) kat rumah ni, kami telah bersepakat yg salah sorg kena keluar harini untuk stock-up barang2 rumah especially food.. yerlah, takkan hari2 nak nasik goreng je ye dak?? So dalam keadaan sekarang ni, tak boleh lah nak main redah je.. strategi kne cun utk minimize risk terdedah pada virus Covid-19 ni
Alright, jom start:

1. Bismillah (or whatever prayer you believe in)

2. Jangan panik.. kalau panik, apa pon tak jadi
3. Decide sape yang nak keluar.. if possible, yang laki lah.. sbb nak angkut2 barang ni kena pakai strength lah sikit lagipun kalau bagi ppn takut kang 2-3 jam tak habih lagi.. elakkan keluar berpasangan and paling utama jangan bawak kids or warga tua.
Prepare dengan barang-barang ni:

1. Face mask – ada yang cakap tak payah sebab virus ni bukan airborne.. tp malas ah nak amek risk, alang-alang dah ada pakai jelah
2. Gloves – pakai yang baru and disposable
3. Pakai pakaian bukan feveret.. sebab nanti kena terus basuh and kalau perlu, kena buang (tapi abam tak buang laa, baju beli Houston kot)
4. Shopping bag – untuk elakkan dari pakai trolley.. macam ni abam bawak 2.. 1 untuk barang kering and 1 untuk basah
5. Kalau korang ada lebih dari 1 kereta, pilih kereta yang korang rasa takkan pakai kalau tiba-tiba terpaksa bawak family keluar
Shopping mall/supermarket

1. Pilih mall yang parking system dia tak payah tekan button untuk keluar tiket.. macam mall ni dia pakai QR code (fancy kan? Tp menyusahkan sebenarnye.. lol)
2. Park dekat level pasaraya tu.. ni untuk elakkan korang terpaksa naik lif
3. Seboleh mungkin elakkan pegang handrail ataupon pintu
Trolley:

Tadi ada shopping bag kan? Kalau takde, pakai jelah trolley ni tapi make sure korang sanitize dulu handle dia
Oh pastu nak membawang sikit hehe.. td ade laki bini ni pegi shopping.. yg bini lengkap gloves and mask.. yg laki rileks je seluar pendek siap.. pstu dia nk ambik trolley bini tak bagi.. tp sebab ego kot dia ambik jugak.. ni nak pesan.. virus ni tak kenal laki ke ppn ke kuat ke lemah ke.. dlm satu keluarga tu kena lah sama2 ambik berat pasal isu ni.. takde guna bini hang protected kalau hang terdedah.. balik rumah kang anak2 hang pulak berisiko.. k done bawang.
Paper checklist:

Untuk kurangkan penggunaan handphone masa shopping (sebab takut phone pulak kena), buat list barang-barang atas paper.. dah habis shopping nanti dispose terus list ni.. ni abam ambik gambar ni sebelum abam start pegang-pegang barang. Nak ambik barang pulak kalau boleh ambik yang belakang.. sebab yang depan ni mungkin orang dah belek.
Paying and leaving:

1. Paying – kalau boleh, bayar pakai Paywave ke, eWallet ke.. elakkan pakai cash.. card pon tak payah bagi cashier tu pegang.. tap sendiri..
Edited: lupa pulak nak highlight Social Distancing.. tp jangan lupa buat ok? All the time.. masa tengah shopping, masa nak bayar.. make sure jarakkan diri dengan org lain paling kurang 1m.. to add to this point, nak senang korang aim supermarket yang kurang orang
2. Leaving – dispose/buang checklist tadi and gloves. Cara-cara dispose gloves korang boleh google sendiri kot naa?? Takkan semua nak kena bagitauuu
Leaving (cont’d):

1. Lepas dah bukak gloves tadi, sanitize tangan and handle shopping bags tadi.
2. Simpan barang-barang tadi dalam boot.. kalau boleh jangan letak atas seat
Car/transportation:

Sebelum keluar kereta ke motor ke bahkan lori sekalipun, sanitize dulu part-part kereta yang korang dah pegang macam – stereng, gear knob, aircond switch, signal stick, start/stop button, seatbelt and pemegang untuk bukak pintu tu (entah panggil apa entah)
Getting into your house:

Okay part ni penting.. JANGAN pegang or sentuh family korang okay?? Terus je bawak barang masuk and letak setempat.. mintak tolong bini bukakkan pintu rumah.. kalau takdak bini, hang bukak lah sendiri.. tapi pastu sanitize tombol tu
Letak barang-barang yang korang bawak and pegang tadi mcm jam tangan, wallet, kunci kereta and kunci rumah dalam satu bekas (termasuklah phone yang tgh pegang snap gambar ni).. yang ni semua korang kena sanitize jugak (nampak tak bnyk gila kena sanitize?? Sbb tu kalau tak perlu tak payah lah keluar ni.. tapi kalau terpaksa, kena lah berhati2 ok?)
Cleaning and Sanitize:

Okay, part ni kalau ade bini mintak tolong bini sanitize or bersihkan kan barang2 yang korang beli tadi.. make sure dia pon pakai gloves kalau boleh.. again, benda ni kena ada teamwork.. kita jaga kita. Pakaian korang tadi boleh masuk terus dalam baldi and rendam dengan sabun
Korang boleh lah terus mandi sambil bini korang bersihkan barang tadi (thanks Nadiatul Nadic!). Elakkan tekan suis dengan jari.. pakai lah siku ke bahu ke hidung ke.. mandi bersih2.. syampu rambut, sabun, cuci muka, semua lah takkan tu pon nak kena ajar? And….. Tu je.. pastu dah pakai baju bersih-bersig boleh lah korang nak gomol2 anak korang ke bini korang ke (eh?)

In summary, benda paling penting korang kena ingat is: cuba untuk minimize kan sebanyak mungkin direct contact dgn orang lain or surface apa2 je. Last sekali abam nak pesan, semua ni just tips semata2.. takdir semua ketentuan Tuhan.. bnykkan berdoa.. doakan abam and keluarga sekali ok?  Take care gaisss and selamat ber-lockdown!!
Sumber : Khairi Safwan Othman


Kementerian Pendidikan Teliti Sama Ada Perlu Tutup Atau Teruskan Persekolahan Di Sabah

Selari dengan pembukaan sekolah bagi sesi sekolah menengah dan juga sekolah rendah dalam situasi pandemik Covid-19, masih ramai dalam kalangan ibu bapa yang risau akan situasi ini. Hal ini kerana, ramai yang berpendapat khususnya murid sekolah rendah masih tidak ‘celik’ dengan apa itu penjarakan sosial dan SOP bagi melawan wabak ini.
Terbaharu, satu kes Covid-19 melibatkan murid sekolah rendah di Sabah telah mengejutkan ramai pihak dan mempersoalkan adakah patut sesi persekolah untuk murid sekolah rendah diberhentikan buat sementara?

KEMENTERIAN PENDIDIKAN SEDANG BUAT PENELITIAN

Kementerian Pendidikan sedang meneliti sama ada akan membenarkan murid Tahun Satu, Dua dan Tiga mengikuti sesi pembelajaran di sekolah atau sebaliknya susulan berlaku kes positif COVID-19 membabitkan pelajar sekolah rendah di Sabah, semalam.

Hari ini, Menteri Kanan (Keselamatan), Datuk Seri Ismail Sabri Yaakob, berkata ibu bapa perlu menunggu keputusan kementerian yang akan dibuat dalam masa terdekat. Beliau berkata bahawa Kementerian sedang meneliti dan mempertimbangkan keputusan dan mungkin keputusan akan diumumkan dalam masa terdekat.

“Sama ada untuk membenarkan pelajar di sekolah rendah, Tahun Satu, Dua, Tiga dan sebagainya atau membenarkan pelajar yang menduduki peperiksaan saja,” katanya.
Beliau berkata demikian pada sidang media Mengenai Pelaksanaan Perintah Kawalan Pergerakan (PKPP) yang masuk hari ke-49, di Putrajaya, hari ini.
Semalam, Jabatan Kesihatan Sabah mengesahkan satu kes positif COVID-19 dikesan membabitkan seorang murid sekolah rendah di negeri itu, Isnin lalu.
Pengarah Kesihatan Sabah, Datuk Dr Christina Rundi, berkata susulan itu, sampel daripada semua rakan sekelas dan ahli keluarga pesakit berkenaan sudah diambil. Katanya, semua kontak juga diarahkan menjalani perintah kuarantin selama 14 hari.
Sumber: Berita Harian


COVID19: Kanak-kanak & Bayi Kini Golongan Berisiko Selepas Warga Emas

Kanak-kanak dan bayi kini jadi golongan berisiko dijangkiti COVID-19 selepas warga emas, kata DS Ismail Sabri dalam kenyataan hari ini.
Menurut KP Kesihatan, kanak-kanak perempuan berumur 3 tahun dari Sabah antara yang terkorban akibat wabak itu.

Perkara ini perlu menjadi peringatan kepada semua supaya terus bertanggungjawab melindungi golongan itu daripada dijangkiti.
“Data Kementerian Kesihatan Malaysia (KKM) menunjukkan sehingga hari ini, seramai 48,261 orang kanak-kanak dan bayi telah dijangkiti Covid-19 dengan 6,290 adalah bayi berumur 18 bulan ke bawah.

“Justeru ibu bapa perlulah mengawasi anak-anak seperti mengelakkan mereka bermain di luar rumah, memakai pelitup muka serta kerap menggunakan cecair pembasmi kuman,” kata DS Ismail Sabri dalam kenyataan harian berkenaan perkembangan pelaksanaan Perintah Kawalan Pergerakan (PKP) hari ini.

Beliau berkata orang dewasa bertanggungjawab melindungi kanak-kanak dan bayi daripada dijangkiti virus itu.
Menurutnya selain mematuhi prosedur operasi standard (SOP) yang ditetapkan, orang dewasa juga perlu melakukan ‘self lockdown’ atau sekatan pergerakan kendiri bagi mengelak diri, anak-anak dan keluarga tersayang terkena jangkitan.
*Sumber: BERNAMA, Harian Metro


317 Kes Positif COVID-19 Adalah Kanak-kanak, Jumlah Kes Tertinggi Di Selangor

Walaupun setakat ini tiada kes kematian COVID-19 membabitkan kanak-kanak berusia 12 tahun ke bawah, Kementerian Kesihatan Malaysia telah merekodkan 317 kes positif virus itu adalah dalam kalangan kumpulan umur berkenaan.
Dr Noor Hisham memaklumkan bahawa setakat 16 Mei 2020, 112 kes atau 35% daripada keseluruhan jumlah yang dilaporkan dalam kalangan kanak-kanak berusia empat tahun ke bawah dan 22 kes membabitkan bayi berusia kurang setahun.

Selangor Catat Kes Positif COVID-19 Tertinggi Di Kalangan Kanak-kanak
Ketua Pengarah Kesihatan, Datuk Dr Noor Hisham Abdullah berkata Selangor mencatatkan bilangan kes positif Covid-19 yang tertinggi dalam kalangan kanak-kanak berusia bawah 12 tahun dengan jumlah kes sebanyak 77 kes.
Ini diikuti oleh Negeri Sembilan (48 kes), Johor (46 kes), Wilayah Persekutuan Kuala Lumpur dan Putrajaya (28 kes) dan Sabah (26 kes).

Sindrom Mirip Penyakit Kawasaki
Menurut Malay Mail, setakat ini tiada lagi kes yang teruk atau kematian yang melibatkan kanak-kanak positif COVID-19 di Malaysia.

“Namun apa yang diketahui, COVID-19 boleh mempengaruhi paru-paru, seperti radang paru-paru, misalnya. Dan pada kanak-kanak, mereka sebenarnya boleh menghidapi sindrom mirip Kawasaki yang sebenarnya bermaksud radang saluran. Inilah sebabnya mengapa kita memanggilnya vaskulitis”
“Ini adalah gejala yang dapat mereka miliki, gejalanya akan dimulai dengan demam, dan kemudian radang saluran pembuluh darah.
“Mesejnya adalah kita berusaha mencegah anak-anak daripada dijangkiti,” kata Datuk Dr Noor Hisham pada sidang media hariannya di Putrajaya semalam.
Baca juga : 7 Perkara Tentang Penyakit Kawasaki Yang Ibu Ayah Kena ‘Alert’

Elakkan Anak-anak Daripada Risiko Dijangkiti
Justeru, dalam hal ini, hanya ibu bapa yang mampu menjadi benteng pertahanan untuk mengelak anak mereka daripada menjadi mangsa serangan virus yang setakat ini sudah meragut 113 nyawa di negara ini.
Seperti kata Menteri Kanan (Kluster Keselamatan) Datuk Seri Ismail Sabri Yaakob, walaupun ibu bapa tidak disekat membawa anak-anak ke pusat beli-belah mengikut Akta Pencegahan dan Pengawalan Penyakit Berjangkit 1988 ketika PKPB, keluarga tanggungjawab untuk tidak mendedahkan kanak-kanak kepada bahaya itu.
Yang pasti, kesedaran dalam kalangan ibu bapa amat dituntut selain perlu memainkan peranan memberi didikan kepada anak-anak supaya mengamalkan tahap kebersihan yang tinggi.


#COVID19- Langgar Perintah Kuarantin, Anda Boleh Didenda Dan Dipenjara!

Individu yang melanggar perintah kuarantin di rumah berkaitan dengan wabak koronavirus (Covid-19) boleh dipenjarakan sehingga dua tahun atau dikenakan denda atau kedua-duanya sekali di bawah Seksyen 24 Akta Pencegahan dan Pengawalan Penyakit Berjangkit 1988 (Akta 342).
HUKUMAN PENJARA JIKA DEGIL!

Seorang Peguam iaitu Syazlin Mansor berkata, hukuman itu adalah untuk kesalahan kali pertama dan bagi kesalahan kedua, hukuman lebih berat dikenakan kerana boleh berdepan hukuman penjara tidak lebih lima tahun atau denda atau kedua-duanya sekali.
Menurutnya, bagi kesalahan yang dilakukan berterusan, individu yang disabitkan bersalah boleh didenda selanjutnya tidak lebih RM200 bagi tiap-tiap hari kesalahan itu berterusan.

Berdasarkan laporan Sinar Harian, mengikut undang-undang, perintah pengawasan dan pemerhatian di rumah kediaman bagi kontak jangkitan Covid-19 boleh diambil di bawah Seksyen 15(1) Akta Pencegahan dan Pengawalan Penyakit Berjangkit 1988. Seksyen 15(1) Akta Pencegahan dan Pengawalan Penyakit Berjangkit memperuntukkan kuasa kepada mana-mana pegawai diberi kuasa untuk memerintahkan individu diasingkan di rumah.

Orang ramai dinasihatkan tidak mengunjungi mana-mana tempat awam dan tempat terbuka atau menangguhkan sebarang aktiviti fizikal di luar untuk sementara waktu susulan Covid-19. Orang ramai dinasihatkan tidak mengunjungi mana-mana tempat awam dan tempat terbuka atau menangguhkan sebarang aktiviti fizikal di luar untuk sementara waktu susulan Covid-19.
Beliau berkata, sepanjang tempoh diletakkan di bawah pengawasan dan pemerhatian, seseorang individu dikehendaki mematuhi segala perintah yang ditetapkan dan kegagalan mematuhi perintah itu boleh menyebabkan seseorang itu berdepan hukuman.
Sejak penularan Covid-19, arahan kuarantin sama ada di hospital atau di rumah dikeluarkan bagi mengekang penularan penyakit berjangkit itu yang diisytiharkan sebagai pandemik.
Kementerian Kesihatan mengesahkan sebanyak 125 kes baharu telah dilaporkan hari ini menjadikan jumlah kes positif Covid-19 di Malaysia adalah sebanyak 553 kes.
Sumber: Sinar Harian


COVID19: Media Prima Terus Sajikan Program Berkualiti,Mula Pelan Tindak Balas Kawalan Pergerakan

Berikutan Kerajaan memutuskan untuk melaksanakan Perintah Kawalan Pergerakan, hari ini Media Prima Berhad (“Media Prima” atau “Kumpulan”) memaklumkan bahawa mereka telah memulakan Pelan Tindak Balas Perintah Kawalan Pergerakan (“Pelan Tindak Balas MCO”) bagi tempoh 18 Mac hingga 31 Mac 2020. Langkah ini adalah sebagai respons dan sokongan terhadap pelaksanaan Perintah Kawalan Pergerakan oleh Kerajaan yang diumumkan pada 16 Mac 2020.
MEDIA PRIMA MULAKAN PELAN TINDAK BALAS PERINTAH KAWALAN PERGERAKAN, ELAK COVID19

Media Prima sebagai salah satu daripada penyedia perkhidmatan yang penting kepada negara, akan mengimbangi kewajipannya ini dengan tanggungjawab terhadap aset utamanya, iaitu kakitangan. Pelan Tindak Balas MCO Media Prima akan dilaksanakan di seluruh Kumpulan, meliputi operasi penggiliran kerja di lokasi (rotational on-site operation) dan operasi maya (virtual operation), serta operasi secara bersela di lokasi (on-site split teams operations). Semua langkah ini dilaksanakan dengan matlamat untuk mengurangkan risiko pendedahan COVID-19 kepada kakitangan Media Prima dan juga usaha mengamalkan jarak sosial (social distancing) demi kebaikan semua.
SUDAH LAKSANA LANGKAH BERJAGA-JAGA

Sebelum COVID-19 diisytiharkan sebagai pandemik, Kumpulan telah pun melaksanakan beberapa langkah berjaga-jaga di premisnya, ini termasuklah kekerapan mengambil suhu badan kesemua kakitangan dan pelawat, meletakkan cecair sanitasi tangan di lokasi-lokasi strategik, meningkatkan pembersihan dan sanitasi harian pejabat serta melaksanakan sekatan perjalanan kakitangan.

SAJIKAN KANDUNGAN BERKUALITI KEPADA PENONTON

Langkah-langkah tersebut dan langkah-langkah lain yang akan dilaksanakan di bawah Pelan Tindak balas MCO akan memastikan Media Prima dapat terus menjalankan kewajipannya sebagai penyedia perkhidmatan penting dalam menyampaikan berita terkini perkembangan COVID-19 dan berita-berita penting yang memberi kesan kepada negara melalui saluran beritanya. Audiens Media Prima juga akan terus menikmati kandungan-kandungan yang berkualiti di semua platform media Kumpulan, yang akan terus beroperasi tanpa gangguan semasa tempoh ini.


Dah Banyak Sangat Mainan? Kini Mc D Perkenalkan Buku Percuma Dengan Setiap Pembelian Happy Meal

Kalau ke Mc Donald’s dengan anak-anak, tak sahlah kalau tak beli Happy Meal kan? Kadang-kadang seronoklah dapat mainan yang budak-budak minat, tapi kalau dapat yang tak minat, kejap je diorang main. Nak ubah angin, apa kata lain kali kita dapatkan buku pula dengan setiap pembelian Happy Meal?
Bagi mendorong minat membaca sejak usia kanak-kanak, Mc Donalds Malaysia kini menganjurkan Program Happy Meal Readers yang menyaksikan kolaborasi dengan penulis terkemuka dunia, Cressida Cowell.

Penulis dan ilustrator kisah bersiri terkenal How To Train Your Dragon itu memperkenalkan siri buku Treetop Twins Adventure secara ekslusif untuk Mc Donald’s. So, memang tak adalah kalau cari dekat tempat lain!

12 Siri Buku Cerita Untuk Dikumpul Sepanjang Tahun Ini
Khas buat pembaca di Malaysia juga, buku tersebut boleh didapati dalam Bahasa Malaysia dan Bahasa Inggeris. Terdapat 12 buah buku yang boleh anda kumpulkan, di mana sebuah tajuk akan diberikan setiap bulan.
Kita boleh pilih sama ada nak mendapatkan mainan atau buku ini dengan setiap pembelian Happy Meal di seluruh Mc Donalds dalam Malaysia.
Setiap siri buku tersebut adalah bersifat standalone atau tidak bersambung, jadi yang terlepas membeli siri yang lalu masih boleh memahami kisahnya.

Buku Cerita Versi Digital Juga Diperkenalkan
Apa yang lagi best, buku cerita versi digital juga diperkenalkan bagi menjadikan anak-anak lebih teruja untuk membaca bersama keluarga.
Buku digital ini boleh dimuat turun melalui Happy Studio App menggunakan Google Play Store dan Apple App Store.
Menarik kan? Semoga dengan pendekatan ini, ibu ayah juga dapat meluangkan masa berkualiti bersama anak-anak sambil menanam sifat rajin membaca.
Bagus juga buat macam ni kan? Yelah, zaman sekarang ni budak-budak asyik dengan gajet je. Susah juga nak tengok yang jenis ulat buku.
Jadi, sesekali kalau dapat luangkan masa membaca dengan anak mesti mereka gembira.
Ada yang dah beli? Jom kongsikan dengan kami!